Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Hindistanda musson yağışları nəticəsində 134 nəfər ölüb\ndavam.az - BÜTÖV AZƏRBAYCAN ADINA! > Gündəm, Hadisə > Hindistanda musson yağışları nəticəsində 134 nəfər ölüb\nHindistanda musson yağışları nəticəsində 134 nəfər ölüb\nHindistanın bəzi bölgələrində müşahidə olunan güclü musson yağışlarının törətdiyi fəsadlar nəticəsində son 3 sutkada ölənlərin sayı 134-ə çatıb.\nHindistan KİV-ləri xəbər verir ki, ən çox ölüm faktı Uttar Pradeş və Bihar ştatlarında qeydə alınıb. Şiddətli yağışlar sel və daşqınların, torpaq sürüşmələrinin yaranmasına səbəb olub. Pis hava şəraiti ilə əlaqədar bəzi şəhərlərarası qatarların hərəkəti dayandırılıb.\nÖlkənin Meteorologiya Departamenti güclü yağışların növbəti 5 gündə də davam edəcəyini bildirib. Hindistanda musson yağışları adətən iyunun əvvəli başlayıb, sentyabrın 30-dək bitirdi. Amma bu il oktyabrın ortasınadək davam edəcəyi proqnozlaşdırılıb.\nTəbii fəlakətin vurduğu zərərin aradan qaldırılması üçün qüvvələr səfərbər edilib. Su basan yaşayış məntəqələrinə əlavə nasoslar göndərilib.\nBihar ştatında orta məktəblərdə dərslər dayandırılıb. Uttarakhand ştatındakı Badrinat məbədində çıxılmaz vəziyyətdə qalan təxminən 4 min zəvvar 20 saatdan sonra hissə-hissə xilas ediliblər.


Sual: Cənab prezident, Birləşmiş Krallığa rəsmi səfərinizin yekunu barədə nə deyərdiniz?\nCavab: Bu, çox gözəl bir ziyarət oldu və mən rəsmi səfərimdən çox məmnunam. Mən beşinci gündür ki, bu ölkədəyəm. Burada gözəl görüşlər, çox əhəmiyyətli danışıqlar oldu, Böyük Britaniya ilə Azərbaycan arasındakı əlaqələrin yüksəklərə qaldırılması üçün yaxşı bir təməl qoyuldu. Bizim əlaqələrimiz indiyədək də çox yaxşı idi. Amma indi Birləşmiş Krallıqla Azərbaycanın əməkdaşlığının sürətlə inkişaf etdirilməsi üçün möhkəm zəmin yaradıldı. Bu, çox vacibdir. Çünki Birləşmiş Krallıqda yeni hökumət fəaliyyətə başlayıbdır. Bilirsiniz ki, Böyük Britaniyada keçənilki seçkilərdə Leyboristlər partiyası qalib gəlibdir. Onlar 18 il müxalifətdə olublar. Yeni hökumət qısa vaxtda çox dəyərli işlər görübdür. Mən bunu əvvəllər də bilirdim. Leyboristlər partiyasının təmsil olunduğu yeni hökumət təkcə Azərbaycanla əlaqədar yox, ümumiyyətlə, xarici siyasəti daha da gücləndirir. Böyük Britaniyanın Qafqaz regionuna, ümumiyyətlə, Avropa ilə Asiyanı birləşdirən bölgəyə çox böyük marağı vardır. Bu, təkcə iqtisadi yox, həm də siyasi maraqdır. Bilirsiniz ki, onlar öz bəyanatlarında da deyiblər ki, apardıqları xarici siyasətdə Azərbaycana xüsusi əhəmiyyət verirlər, yer ayırırlar. Biz bütün bunların hamısını qəbul edirik. Çünki Azərbaycan Qərb ölkələri ilə, o cümlədən Böyük Britaniya ilə bütün sahələrdə əməkdaşlığı genişləndirmək istəyir. Böyük Britaniyaya rəsmi səfərim zamanı gördüyümüz işlər bu baxımdan çox əhəmiyyətlidir, dəyərlidir. Mən bütün bunlardan məmnunam və hesab edirəm ki, Birləşmiş Krallığa rəsmi səfərim çox uğurlu olubdur.\nBilirsiniz ki, Londonda "Azərbaycanda biznes" mövzusunda böyük bir konfrans keçirildi və mən orada iştirak etdim. Bu konfransa dünyanın bir çox ölkələrindən iş adamları gəlmişdilər. Orada 300-dən çox nümayəndə var idi. Mən oradakı çıxışımda Türkiyə ilə Azərbaycan arasındakı əlaqələrdən və Bakı-Ceyhan boru kəmərindən də geniş danışdım. Mən Birləşmiş Krallığın Baş naziri cənab Toni Bleyr ilə keçirdiyim görüşdə də Bakı-Ceyhan boru kəməri barədə geniş söhbət açdım. İyulun 22-də Londonda Beynəlxalq Münasibətlər üzrə Kral İnstitutunda da mənim böyük bir görüşüm oldu. Oraya da xeyli adam toplaşmışdı. Mən Kral İnstitutundakı çıxışımda da Bakı- Ceyhan kəmərinin çəkilməsinin zəruri olduğundan bəhs etdim.\nSual: Cənab prezident, xahiş edirəm ki, Edinburqa səfəriniz barədə məlumat verəsiniz.\nCavab: Mənim Edinburqa səfərim də çox gözəl oldu. Bilirsiniz ki, Şotlandiya, Edinburq Böyük Britaniyanın dəyərli bir hissəsidir. Londonda olduğu kimi orada da mənim səfər proqramım çox sıx idi. Mən proqramda nəzərdə tutulanların hamısını yerinə yetirdim. Bütün görüşlərim çox uğurlu oldu. Mən iyulun 23-də Edinburqda Şotlandiyanın işgüzar dairələrinin nümayəndələri ilə görüşdüm. Biz ətraflı danışıqlar apardıq. Şübhəsiz ki, şəhərin lord-provostu ilə və digər rəsmi şəxslərlə də görüşlər oldu. Biz Edinqburqun tarixi abidələrinə də baxdıq. Biz "Britiş Petroleum" şirkətinin sənaye-istehsal kompleksi ilə tanış olduq. Onlar Temza çayı üzərindəki körpünün yaxınlığındakı limandan neftin daşınması və ixracı prosesini mənə göstərdilər. Sənaye-istehsal kompleksində "BP"nin böyük bir muzeyi vardır və bu şirkətin indiyədək gördüyü işlər orada öz əksini tapıbdır. Biz bütün bunlarla da tanış olduq. Bilirsiniz ki, Edinburqda XI əsrdə tikilmiş bir qəsr vardır. O, Şotland krallarının yaratdığı bir qəsrdir. Bu qəsr, ümumiyyətlə, Böyük Britaniyanın ən dəyərli tarixi-memarlıq abidəsidir. Həmin qəsrdə böyük bir rəsmi qəbul təşkil edilmişdi. Bilirsiniz ki, həmin qəsr kraliçanın sərəncamındadır. Həmin rəsmi qəbula Birləşmiş Krallığın xarici işlər üzrə dövlət naziri cənab Henderson da xüsusi olaraq gəlmişdi. Biz orada birlikdə olduq, çox səmərəli danışıqlar keçirdik. Şübhəsiz ki, Şotlandiya Böyük Britaniyanın bir hissəsidir. Amma onların da istəkləri, arzuları vardır. Şotlandiyalı iş adamları Azərbaycanda çox iş görürlər. Biz bu işlərin daha da genişləndirilməsi üçün yaxşı danışıqlar apardıq. Mən Edinburqa səfərimdən çox razıyam. Biz oradan çox gec qayıtdıq.\nSual: Cənab prezident, xahiş edirik, əlahəzrət kraliça ilə görüşünüz barədə bizə bir qədər ətraflı nıəlumat verəsiniz.\nCavab: Əlahəzrət kraliça ilə mənim çox yaxşı söhbətim, danışıqlarım oldu. Biz bir çox məsələləri müzakirə etdik.


Polad Həşimovun şəhadətindən sonra orduya yazılan, uçurumdan tullanmadığı üçün şəhid olan igidimiz – FOTO\n7 Yanvar 2021 11:57\n30 illik həsrət bitdi. Azərbaycan Vətən Müharibəsində mənfur düşmən üzərində qələbə qazanaraq, öz doğma dədə-baba torpaqlarına qovuşdu və bununla da Qarabağ həsrətinə son qoyuldu.\nO, döyüşlərə gedənə kimi Dövlət Gömrük Komitəsinin əməkdaşı olub.\nÜ.Hacıyev 13 noyabr 1994-cü ildə Bakıda dünyaya gəlib.\n2012-ci ildə rus dili üzrə Azərbaycan Dövlət İqtisad Universitetinin iqtisadiyyat fakültəsinə daxil olub. 2016-cı ildə həmin universitetin Biznesin təşkili və idarə edilməsi (maliyyə üzrə) ixtisaslaşması üzrə magistraturasına daxil olub.\nQəhrəmanımız 2019-cu ildə hərbi xidməti başa vurduqdan sonra Dövlət Gömrük Komitəsinin “Qırmızı Körpü” gömrük postunda çalışmağa başlayıb.\nO, Tovuz döyüşlərində general-mayor Polad Həşimovun şəhid olmasından sonra iş yoldaşları ilə birlikdə döyüşlərə könüllü yazılıb.\nOnun xidmətinin bir ili tamam olduğu üçün Bakıya təyinat alıb. İki gün əvvəl paytaxta qayıdan Ü.Hacıyevə döyüşə getmək üçün məktub gəlib. Evdəkilərdən bu xəbəri gizlədərək, Səfərbərlik və Hərbi Xidmətə Çağırış üzrə Dövlət Xidmətinin (SHXÇDX) Sabunçu Rayon İdarəsinə yaxınlaşıb. Yalnız döyüşlərə yola düşən zaman bu barədə qardaşına bildirib. Elə şəhidi də ən son görən qardaşı olub.\nŞəhidin qardaşı Nicat Hacıyev deyir ki, qardaşı onunla sağollaşan zaman şəhid olarsa, adına bulaq və küçə olmasını istəyib:\n“Mən də dedim ki, belə danışma, sağ-salamat qayıdacaqsan. Daha sonra təlim keçdikləri 10 nəfərlə birlikdə döyüşlərə yollanıblar. Ən son bizimlə Füzuli rayonu istiqamətində gedən döyüşlərdə olarkən danışdı”.\nŞəhid döyüş keçdiyi həmkarları ilə birlikdə sözləşiblər ki, orada nə olsa, bir-birlərini qoruyacaqlar.\nDöyüş yoldaşları deyir ki, Hadrut qəsəbəsi işğaldan azad olunandan sonra Cəbrayıl, Şuşa istiqamətinə gediblər. 36 saat susuz qaldıqları üçün yaxınlıqda ferma görüblər, su içmək istəyiblər və uçurumdan tullanıblar.\nO zaman Ülvinin yanında yaralı dostu olduğu üçün tullanmayıb, bildirib ki, Teymur dincəlsin, gələcəklər. Digər dostları fermadan su içməyə gedən zaman döyüş olub və Ülvigil olan yerə pulemyot atıblar. Orada dostu ilə birlikdə şəhid olub.\nQəhrəmanımız “Vətən uğrunda” medalı ilə təltif edilib.


23 İyun 2019 13:50\nModern.az Səyavuş Şəfiyev haqda maraqlı məqalə ilə çıxış edib. Milli.Az yazını oxucularına təqdim edir:\nBir taleyin oyununda...\nTale deyilən nəsnə yaranışdan insanın əlində deyil, ola bilər ki, ağlınla hadisələrə cüzi təsir göstərib onu öz xeyrinə yönəldə biləsən, amma bütünlüklə heç nəyi dəyişə bilməzsən. Əgər o sənin taleyindirsə, ağıl da taleyinə nə qədər düşübsə o qədərdir, sonradan hansısa xidmətlərinə görə artırılmır. Düzdür insan ömür boyu nəyisə dəyişməyə cəhdlər göstərir... amma yenə əvvəlcədən kodlaşdırılmış formada ömrü sona çatır.\nTanrının bütün yaratdıqları kimi qəhrəmanımız da Tanrının ona bəxş etdiyi əmanət ömrü kodlaşdırıldığı kimi yaşadı və...\n"Əhməd hardadır?"ın qəhrəmanı\nBizim nəsil isə Siyavuş Şəfiyevi kinolardan tanıyır. "Əhməd hardadır?"dan (Əhməd), "Uşaqlığın son gecəsi"ndən (Rüstəm) və "Nəsimi", "Nizami" kimi filmlərdə oynadığı epizodik rollardan.\nValideynlər isə yavaş-yavaş onunla barışmalı olurlar. Siyavuş Şəfiyev Bakı Teatr İnstitutunun rejissorluq fakültəsində oxuya-oxuya sirkdə çalışır. İnstitutda isə Adil İsgəndərovdan dərs alır. Dəvət olunduğu "Koroğlu" filmində Koroğlu roluna sirk kollektivi ilə qastrola getdiyindən çəkilə bilmir. Amma ustadı Adil İsgəndərov "Əhməd haradadır?" filmində Əhməd rolunda ancaq onu gördüyündən qastroldan qayıtmasını gözləyir. Əhməd obrazına - qaraqaş, qaragöz, qamətli azərbaycanlı oğlu üçün Siyavuş ideal surət idi.\n"Uşaqlığın son gecəsi" filmində isə Rüstəm Elyanı qucaqlayıb öpdüyü səhnə var. Rejissor nə qədər çalışırsa, Siyavuş Şəfiyev utanır və qızı öpməkdən imtina edir, axırda yalnız qucaqlaşma səhnəsi ilə razılaşmalı olurlar. Aktyor utandığından qızı öpmür.\nSiyavuş Şəfiyev imtina edir: "Mən ömür boyu Bakının mərkəzində yaşamışam, mikrorayonun heç yolunu tanımıram" - deyə incik düşür.\nOğlunun sındığını görən Südabə xanım çox narahatlıq keçirir və 1970-ci ilin noyabrın 25-də insult keçirir, beyninə qan sızan ana dünyasını dəyişir. Siyavuşun incik qəlbi daha bir yara alır. Ömründə yaşarmayan gözlərindən göz yaşları yanaqları boyu axır. Özünü anasının ölümündə günahkar hesab edir və içindən daman bir duyğu ilə "mən də belə öləcəm" deyir.\n"Dostum, sevincim-fərəhim, fəxrim, idealım, yeganə sevdiyim atam, rahat uyu. Əbədi bizimləsən, qəlbimdəsən, səni heç unutmayacam. Həmişə olduğu kimi başım üzərində parlayan günəşimsən, sənin işığının şölələri altındayam. Səni çox sevən qızın və doğmaların".\nBu da belə bir tale idi. İnsanın dəyişməyə can atdığı, amma dəyişmək gücündə olmadığı tale. Necə kodlaşdırılmışdısa elə yaşadı və... getdi.


Azərbaycanda TRACECA dəhlizi ilə yük daşımaları azalıb | Report.az\nAzərbaycanda TRACECA dəhlizi ilə yük daşımaları azalıb\nAzərbaycanda TRACECA dəhlizi ilə yük daşımaları azalıb Əvəzində dəhlizlə sərnişin daşımaları artıb\n16 Dekabr , 2016 11:15\nBakı. 16 dekabr. REPORT.AZ/ Bu ilin yanvar-oktyabr ayları ərzində Avropa-Qafqaz-Asiya nəqliyyat dəhlizinin (TRACECA) Azərbaycan hissəsində daşınmış yüklərin həcmi 41356,4 min ton, yük dövriyyəsi isə 8129,3 milyon ton/km olub. Bu barədə “Report” Dövlət Statistika Komitəsinə istinadən xəbər verir.\nMəlumata görə, yüklərin 25984,9 min tonu və yaxud 62,8%-i avtomobil nəqliyyatı, 11456,4 min tonu və yaxud 27,7%-i dəmir yolu nəqliyyatı, 3915,1 min tonu və yaxud 9,5%-i dəniz nəqliyyatı ilə daşınıb.\n2015-ci ilin müvafiq dövrü ilə müqayisədə dəhliz vasitəsilə daşınmış yüklərin həcmində 4,9% azalma müşahidə edilib. Bunun əsas səbəbi dəmir yolu və dəniz nəqliyyatı ilə yük daşınmasındakı azalmalar (müvafiq olaraq 11,9% və 24,7%) olub. Qeyd olunan dövrdə avtomobil nəqliyyatı ilə daşınmış yüklərin həcmi 2,7% artıb.\nDəhliz vasitəsilə daşınmış yüklərin 14,9%-ni və ya 6171,2 min tonunu tranzit yüklər təşkil edib.\n10 ay ərzində dəhliz vasitəsilə 280,7 milyon sərnişin daşınıb, sərnişin dövriyyəsi 5634,4 milyon sərnişin-km olub. 2015-ci ilin müvafiq dövrü ilə müqayisədə daşınmış sərnişinlərin sayı 2,2%, sərnişin dövriyyəsi isə 1,6% artıb.


"Qarabag"in "Molde" ile oyun ucun start heyeti aciqlandi - Azadliq Xeber\n"Qarabag"in "Molde" ile oyun ucun start heyeti aciqlandi\nUEFA Çempionlar Liqasının III təsnifat mərhələsinin oyununda Norveç “Molde”si ilə üz-üzə gələcək “Qarabağ”ın start heyəti açıqlanıb.\n“Report” xəbər verir ki, Azərbaycan komandası meydana Xayme Romerosuz çıxacaq. İspaniyalı yarımmüdafiəçi zədə üzündən oynamayacaq. Əvəzində Azərbaycan Premyer Liqasının II turunda “Keşlə” ilə qolsuz bərabərliklə yekunlaşmış görüş zamanı ayağı burxulan Mahir Emreli sıraya dönüb və o, ilk “11-lik”də yer alacaq.\nQeyd edək ki, bu gün Kiprin Larnaka şəhərindəki “AEK Arena”da keçiriləcək oyun Bakı vaxtı ilə saat 21:00-da başlanacaq.


Azərbaycanın Qarabağdakı PUA zərbələri ABŞ generalını - HEYRAN EDİB: «TANKLAR ACİZ QALIB» - FED.az\nAzərbaycanın Qarabağdakı PUA zərbələri ABŞ generalını - HEYRAN EDİB: «TANKLAR ACİZ QALIB»\n17:02 13 Okt 2020\nQarabağda gedən döyüş əməliyyatları və burada təbiq edilən hərbi yeniliklər, xüsusilə də PUA zərbələri dünyanın iri dövlətlərinin ordularının da diqqətini çəkib.\nFED.az xəbər verir ki, Azərbaycan ordusunun Qarabağ döyüşlərindəki taktikası amerikalı generalları düşünməyə vadar edib.\nQarabağdakı döyüşlərdə erməni terrorçularına və Ermənistan ordusuna qarşı Azərbaycan Ordusunun tətbiq etdiyi döyüş taktikası amerkalı generalları heyran qoymaqla yanaşı, onları Birləşmiş Ştatların hava hücumundan müdafiə sisteminin ciddi yenilənməyə ehtiyac duymasının etirafına vadar edib.\nABŞ ordusunun Quru Qoşunlarının Baş Qərargah rəisi, ordu generalı Ceyms MakKonvill hesab edir ki, Qarabağdakı döyüşlərdə Azərbaycan ordusunun pilotsuz uçan aparatlardan (PUA) aktiv istifadə etməsi ABŞ ordusunun yenilənməsini şərtləndirir.\n"İlk əvvəl hava hücumundan müdafiə sistemini inkişaf etdirməliyik. Azərbaycanlıların taktikası bizi tankların döyüşdə asan hədəf olması, ləng hərəkət etməsi və ümumiyyətlə, müasir savaşın çox bahalı vasitəsisi olması ilə bağlı düşünməyə vadar edir.\nQarabağdakı savaş PUA-larla mübarizədə hava hücumundan müdafiə sisteminin inkişafını və təkmilləşdirilməsini qaçılmaz edir. Hazırda biz havada üstünlüyə malikik. Amma gələcəkdə belə olmaya da bilər. Qarabağdakı döyüşlərdə gördük ki, PUA-lar çox ciddi vasitə və təhlükədir», - general MakKonvill deyib.\nDünyanın nüfuzlu «Forbs» nəşri isə bildirir ki, Qarabağ döyüşlərində Azərbaycanın istifadə etdiyi PUA-lar müharibədə həlledici rol oynaya bilər.\nFED.az-ın məlumatına görə, məqalənin müəllifi Pol İddon (müdafiə və aerokosmik sənaye barədə yazır) yazır ki, sentyabrın 27-də başlayan döyüşlər 1994-cü ildən bəri ən qanlı toqquşmalardır. Və burada Azərbaycan digər silahları ilə yanaşı, pilotsuz aparatlarından da geniş istifadə edir.\nHərbi əməliyyatlar başlayan kimi, tərəflər bir-birlərinə vurulan zərbələrin kadrlarını yaymağa başladılar. Erməni tərəfi Azərbaycan hərbi maşınlarının yerdəki qüvvələrlə vurulması kadrlarını açıqlayanda Azərbaycan tərəfi isə düşmənin hava hücumundan müdafiə qüvvələrinə və hərbi maşınlarına hava zərbələrini nümayiş etdirdilər. Azərbaycan tərəfinin yaydığı videolarda «Baytaktar»ların qarşı tərəfin «Osa» sistemlərini, T-72 tanklarını və sair qurğularını sıradan çıxardığı görünür.\nMəqalədə bildirilir ki, son illər Bakı İsraildən çoxsaylı «Harop» aparatları alıb. Onlar dron kamikadzelər kimi tanınır. Bu aparatlar ilk növbədə döşmənin hava hücumundan müdafiə qəvvələrinin və radarlarnın məhvi üçün nəzərdə tutulub.\nAmma Azərbaycan təkcə İsrail aparatları ilə kifayətlənməyib. Bu ildən başlayaraq Bakı Türkiyənin «Bayraktar TB2» aparatlarını da almağa başlayıb. Bu PUA-lar yüksək dəqiqlikli intellektual mikro mərmilər - MAM-L daşıyır.\nJurnal yazır ki, «Azərbaycan silahlı qüvvələrində pilotsuz aparatların sayının böyük olması nəticəsində Bakıda, yəqin ki, əmindirlər ki, Ermənistan üzərində böyük hərbi-texniki üstünlüyə malikdirlər, və bu üstünlük Qarabağ uğrunda yeni döyüşlərdə həlledici rol oynaya bilər». «Azərbaycanın böyük PUA arsenalının olması Bakını inandırıb ki, Ermənistan üzərində böyük üstünlüyə malikdir»- deyə «Forbs» yazır.\nBu döyüşlərdə PUA-ların həlledici rolunu prezident İlham Əliyev də təsdiqləyib. Türkiyə televiziyasına müsahibəsində dövlət başçısı bildirib ki, ««Bayraktar TB2 aparatları bu döyüşlərdə özünün nə qədər qiymətli olduğunu sübut edib: «Azərbaycan Ordusuna məxsus olan müasir türk pilotsuz aparatları sayəsində bizim cəbhədəki itkilərimiz azalıb. Bu dronlar Türkiyənin gücünü göstərir, eləcə də bizə güc verir»- deyə prezident bildirib.\nƏslində bu yenilik deyil. Azərbaycan İsraildən artıq bir neçə ildir ki, döyüş PUA-ları alır. 2016-cı ildə isə Azərbaycan dron-kamikadzelərdən döyüşdə istifadə edən ilk ölkə olub. Həmin vaxt «Harops» dronu erməni könüllü-hərbçilərini daşıyan avtobusu göyə sovurmuşdu. Bu dronlar 2020-ci ilin iyulunda baş verən döyüşlərdə də aktiv iştirak etmişdilər.\nABŞ-ın Azərbaycandakı keçmiş səfiri və Minsk Qrupunun həmsədri olan Metyu Brayza bildirir ki, pilotsuz aparatlara malik olması Azərbaycanın bu dəfəki hərbi döyüş strategiyası fərqlidir.\n«Bu dəfə Azərbaycan ermənilərin yaxşı möhkəmləndirilmiş müdafiə xəttini yarmağı nəzərdə tutan ənənəvi «bliskriq»dənsə, PUA-lar vasitəsilə işğal olunmuş ərazilərin dərniliklərinə zərbələr vurmağa üstünlük verir». Brayza bildirir ki, «bliskriq» çox riskli ola bilərdi, çünki erməni tərəfi on illərdir belə hücumu qarşılamağa hazırlaşırdı.\n«Bunun əvəzində, PUA-ların müasir imkanları Azərbaycana imkan verib ki, ermənilərin qiymətli hərbi obyektlərinə (məsələn zenit-raket sistemlərinə və zirehli texnikasına) zərbə endirsin. Bu üsul Azərbaycan ordusunu üzücü əməliyyatlardan da xilas edir». «Ənənəvi hücum əməliyyatlarından fərqli olaraq bu yanaşma Azərbaycana imkna verib ki, uzun təchizat xətlərinin (yəni hücum xətti ilə arxa cəbhənin arasındakı məsafənin) zəifliyindən xilas olsun»-deyə Brayza bildirir.\nKeçmiş səfir bildirir ki, sözügedən aparatları Türkiyə bu yaxınlarda Suriya və Liviyada uğurla istifadə edib. «Hesab edirəm ki, Azərbaycan Türkiyənin Suriya (fevral/mart) və Liviyada (may ayında) apardığı həlledici zərbələrindən həvəslənib».\nQeyd edək ki, Türkiyə «Bayraktar»ı Suriya və Liviyada olduqca aktiv istifadə etmişdi. Baxmayaraq ki, qarşı tərəflər «yer-hava» raketləri ilə bu dronların bir hissəsini vura bilmişdilər, türk PUA-ları da öz növbələrində qarşı tərəfin texnikasını, xüsusilə Hava hücumundan müdafiə (HHM) avadanlıqlarını səliqə ilə məhv edirdilər. HHM qurğuları susdurulduqdan sonra isə PUA-lar rahatca düşmənin digər texnikasını, hərbi bazalarını, artilleriya nöqtələrini və avtomobil kolonlarını rahatca məhv ediə bilirdilər.\nBrayza bildirib ki, xüsusilə Türkiyənin ilin əvvəlində Suriyada İdlibdəki zərbələri o qədər effektli olub ki, Britaniya Silahlı qüvvələrinin Kral institutu bəyan edib ki, yeni PUA-lar indiyədək əsas döyüş maşını sayılan tankın faydasını şübhə altına alıb.\nPrezident İlham Əliyev də bildirib ki, Azərbaycan hərbçiləri, Türkiyə hərbçilərinin təcrübəsindən istifadə etmək niyyətindədir. Jurnal yazır ki, ola bilsin, məhz bu amil Bakını «Bayraktar»ları almağa həvəsləndirib.\nAmerikanın hərbi dəniz analizi mərkəzinin (CNA) analitiki Samuel Bendett də bildirib ki, Azərbaycanın bu silahları Ermənistan qüvvələrində əlavə stress yaradır və onların qüvvələrini tükəndirir.\n«Belə PUA-lar qarşı tərəfi zərbələr endirməklə yanaşı, digər əsas silahları, məsələn döyüş təyyarələrini qoruyub saxlamağa imkan verir, hansı ki, başqa tapşırıqlar üçün nəzərdə tutulub».\nDoğrudur, Bendett hesab edir ki, PUA-lar vasitəsilə Qarabağdakı əməliyytalarının effektivliyi Türkiənin İdlibdəki əməliyatlarından bir qədər aşağı ola bilər. Çünki Suriya və Ermənistanın hava hücumundan müdafiə qüvvələrinin keyfiyyəti fərqlidir. «Amma Türkiyənin əməliyyatları bir daha PUA-ların indiki və gələcək əməliyyatlardakı həlledici əhəmiyyətini təsdiqlədi»-deyə ekspert bildirib.


Çevriliş cəhdində əli olan bir sıra hərbçilərin axtarışı davam edir Türkiyənin müxtəlif şəhərlərində hakimiyyətin tutulması cəhdində əli olan bir neçə hərbçi və onların silahlarının axtarışı davam etməkdədir.\nYəməndə polis və hərbçilər hücum: ölənlər və yaralananlar var 5 əsgər ölüb.\nBaşı kəsildiyi deyilən əsgər: "Sağ-salamatam..." "Məni bir günün içində "öldürdülər"".\nYıldırım: ABŞ Fətullah Güləni təhvil versin! Türkiyənin baş naziri, ABŞ-dan Fətullah Güləni təhvil verməsini istəyib\n"Turkish Airlines"-ın 925 reysi ləğv edib Türkiyənin dövlət hava nəqliyyatı ilə məşğul olan "Turkish Airlines" şirkəti, rəsmi saytında 925 reysin ölkədəki siyasi qeyri-sabitliklə bağlı ləğv olunduğunu bildirib\nHərbi gəmi və onun komandanı üsyançıların əlindədir Türkiyənin "Yavuz" hərbi gəmisi çevriliş tərəfdarlarının əlindədir\nBinali Yıldırım: "Çevriliş edənlər terrorçulardan da pisdir" "Dövlətin pulu ilə çevrilişə cəhd edənlər terrorçulardan daha pisdir"\nTürkiyə ordusu İraqı tərk edir Düşərgə İraqın şimalında PKK terror təşkilatı üzvlərinin izlənilməsi üçün istifadə olunurdu.\nYunanıstana enən türk hərbçilər sığınacaq istəyirlər Yunanıstanda eniş etmiş Türkiyə vertolyotundaki hərbçilər siyasi sığınacaq istəyiblər\nTürkiyə öldürülən çevriliş tərəfdarlarının sayı açıqlandı “104 üsyançı məhv edilib”.\nBu gün Türkiyə parlamentinin fövqəladə iclası keçiriləcək Çevriliş iştirakçıları tərəfindən hava-zərbələrinə məruz qalmış parlament binası ciddi şəkildə zədələnib. Bir neçə mərtəbədə mərtəbələr arası örtmələr dağılıb, şüşələr sınıb, divarlar qismən çöküb.\n"11 sentyabr" terrorunu Səudiyənin törətdiyini təsdiq edən sənəd təqdim edildi ABŞ konqresi, “11 sentyabr” hadisələrində Səudiyyə Ərəbistanının əlinin olmasını sübut edən 28 səhifəlik sənədi təqdim edib.\nABŞ Türkiyənin qanuni seçilmiş hakimiyyətini dəstəkləyir “Biz bu çox dəyişkən hadisəni izləyirik”\nCavad Zərif Türkiyədəki olaylara münasibət bildirib "Türkiyədə yaranmış böhrana görə narahatıq"


Azərbaycanda təzə gəlinin bütün cehizləri yandı - Azturk Fm\nAzərbaycanda təzə gəlinin bütün cehizləri yandı\nMingəçevirdə 2 otaqlı ev əşyaları ilə birlikdə yanıb. XəzərXəbər xəbər verir ki, Nizami küçəsində yerləşən 5 mərtəbəli binanın 4-cü mərtəbəsində 2 otaqlı ev əşyaları ilə birlikdə yanıb. Hadisə yerinə...\nMingəçevirdə 2 otaqlı ev əşyaları ilə birlikdə yanıb.\nXəzərXəbər xəbər verir ki, Nizami küçəsində yerləşən 5 mərtəbəli binanın 4-cü mərtəbəsində 2 otaqlı ev əşyaları ilə birlikdə yanıb. Hadisə yerinə yanğınsöndürmə birqadası cəlb olunub və yanğın söndürülüb.\nEv sahibəsi 59 yaşlı Fidaət Cəfərova bildirib ki, yanğın qəfil başlayıb və qonşular evdən tüstü çıxdığını görüblər: "Evdə oturmuşduq, yanğının nədən baş verdiyini heç özümüz də bilmirik. Qonşular qapını döydü ki, sizin eyvandan tüstü çıxır. Elə eyvana çıxanda evi alov aldı. Yenicə oğluma toy etmişdim gəlinimin bütün cehizləri yandı. Özüm də xəstə qadınam.İndi bilmirəm bizim halımız necə olacaq”.\nQeyd edək ki, hadisənin şokundan evin gəlini həyacan keçirib və halı pisləşib. Təcili yardım briqadası gənc qadına ilkin tibbi yardım göstərib.


NAXÇIVANIN BƏY AİLƏSİNDƏN ÇIXAN SOVET YAZIÇISI…- Nağı Nağıyev yaradıcılığının unudulmaz anları\n28 Aprel 2020 - 16:33\nNAXÇIVANIN BƏY AİLƏSİNDƏN ÇIXAN SOVET YAZIÇISI…-Nağı Nağıyev yaradıcılığının unudulmaz anları\nYazıçı, tərcüməçi, publisist, ictimai xadim, rəssam və başqaları… Onu xarakterizə etmək üçün bu sahələrin hamısını şamil etmək lazım gəlir. Yaradıcılıq sahələri və fəaliyyət istiqamətləri məhz belə müxtəlif, çoxşaxəlidir.\nUlu, qədim mədəniyyət yurdu olan Naxçıvanın Culfa rayonunun Yaycı kəndində adlı-sanlı bəy ailsində dünyaya göz açan yazıçı Nağı Nağıyevin imzasına çoxları bələddir. Humanist dəyərlər və tarixi-etnoqrafik xüsusiyyətlər əxz edən çoxsaylı əsərlərilə tanınan bu sənətkar, göründüyü kimi, çoxşaxəli fəaliyyəti ilə də nəzər-diqqəti cəlb edib. Belə ki, yazıçı Nağı Nağıyev (1910-1981) Naxçıvan ədəbi mühitinin inkişafı və zənginləşməsində mühüm xidmətləri olan sənətkarlardan biri olub. O, Naxçıvan ədəbi mühitinin inkişafına mühüm töhfələr vermiş, Naxçıvanda yazıçıların təşkilatlanması və bu istiqamətdə Azərbaycan Yazıçılar Birliyinin Naxçıvan filialının yaradılmasına böyük əmək sərf etmişdir. Müxtəlif məsul vəzifələrdə, o cümlədən mətbuat və televiziya sahəsində yorulmaz fəaliyyət göstərən Nağı Nağıyev həm də yaranmasında xidmətlər göstərdiyi Azərbaycan Yazıçılar Birliyinin Naxçıvan filialının ilk rəhbərlərindən (1945-1951) olmuşdur.\nNağı Nağıyevin Naxçıvanda ədəbi mühitin inkişafı istiqamətində göstərdiyi xidmətlərə nəzər salan yazıçının qələm yoldaşı Müzəffər Nəsirli onun haqqında yazırdı: “Bu dövrdə Azərbaycan Yazıçılar İttifaqı Naxçıvan filialının sabiq məsul katibi Nağı Nağıyev yoldaşın xidməti ayrıca qeyd olunmalıdır. O, cəbhədən qayıtmış, yazıçı və şairləri filial ətrafına toplayıb Naxçıvanda ədəbi yaradıcılığın inkişafına var qüvvəsini sərf edirdi”.\nNaxçıvan ədəbi mühitinin tanınmış nümayəndələrindən olan Nağı Nağıyev zəngin yaradıcılıq yolu keçmişdir. O, çoxsaylı maraqlı bədii əsərlər qələmə almış, vətənpərvərliyi, hallallığı, doğruluğu, xeyirxahlığı, mübarizliyi və s. təlqin etmişdir. Onun adı Azərbaycan bədii nəsrinin zənginləşməsindəki xidmətlərinə görə ehtiramla xatırlanır.\nNaxçıvan ədəbi mühitində özünəməxsus mövqeyə və xidmətlərə malik olan Nağı Nağıyev daha çox nasir kimi tanınmış, geniş oxucu rəğbəti qazanan roman, povest, hekayə, miniatürlər, oçerk və felyetonlar müəllifi kimi Naxçıvan ədəbi mühitində nəsrin inkişafına öz töhfələrini vermişdir. “Həsrət”, “Qaranlıq qovuşunda” (və ya “İfşa”) romanlarını, “Yer altında” povesti, “Qəribə bir təsadüf”, “Ovçunun xatirəsi”, “Bir qəlbin fəryadı”, “Məni bağışla” və başqa çoxsaylı hekayələrin və miniatürlərin müəllifidir.\nBədii yaradıcılığa hekayə ilə başlayan Nağı Nağıyev çoxsaylı hekayələrində maraqlı məsələlərə toxunmuş, daha çox əxlaqi-mənəvi dəyərləri təlqin etmişdir.\nYazıçının ilk romanı “Həsrət” əsəridir. Maraqlı obrazlar, canlı xarakterlər yaratdığı bu əsərində sadə kənd həyatından bəhs edən yazıçı dövrü üçün aktual problemlərə toxunmuş, ictimai mətləblər ehtiva etmişdir. Öz doğma yurduna bağlılığı, onun dağlarına, dərələrinə, bulaqlarına məhəbbəti dərin duyğularla yazılmış əsərlərində aydın hiss olunmaqdadır.\nNaxçıvanın bəşəri möcüzəsi hesab edilən əsrarəngiz Duzdağı və buradakı həyat yazıçının “Yer altı” adlı povestində bədii məqsədə çevrilib. Burada insanların çəkdiyi zəhmət, halallıq uğrunda mübarizə, ictimai fayda naminə çətinliklərə sinə gərmək məhz bu əsərdə qabarıq yer alıb. Halal, zəhmətkeş insanların əməyindən bəhs edən bu əsərdə insanların xeyir-bərəkət naminə apardıqları çətin mübarizələri və gərgin əməkləri təsvir edilib.\n“Püskürən dərə” oçerkində isə Naxçıvanın təbiət möcüzələrindən olan Darıdağdan bəhs edilmişdir.\nÖzünü həm də bir dramaturq kimi tanıdan Nağı Nağıyev Naxçıvan Dövlət Musiqili Dram Teatrında işlədiyi dövrdən bu sahə ilə yaxından bağlı olmuşdur. Nağı Nağıyev fəaliyyətinin bir hissəsini 1936-1941-ci illərdə Naxçıvan Musiqili Dram Teatrında quruluşçu rəssam olaraq işləmişdir. Onun həm də teatr üçün ərsəyə gətirdiyi pyeslər Naxçıvan teatrının inkişafına olan rəğbətinin göstəricisidir. Onun ərsəyə gətirdiyi ilk səhnə əsəri “Səadət və Sədaqət” olsa da, tamaşaya qoyulan ilk əsəri “Polad” (və ya “Ölümdən həyata”) əsəri olmuşdur. Əsər Naxçıvan teatrının səhnəsində oynanılmış və uğur qazanmışdır. Yazıçı bu əsərlərinin ardınca “Hal əhlləri”, “Zəka”, “Dostlar”, “Əsl insanlar unudulmur” kimi səhnə əsərlərini ortaya qoymuşdur.\nÇoxşaxəli yaradıcılıq və fəaliyyətə malik olan yazıçı Nağı Nağıyev həm də özünü peşəkar tərcüməçi kimi tanıtmışdır. Onun dünya ədəbiyyatından Azərbaycan dilinə etdiyi çoxsaylı tərcümələr bu sahədə nə qədər dərin təcrübəyə malik olduğundan xəbər verir. Həm Azərbaycan dilinin, həm də tərcümə etdiyi mənbə dilin imkanlarına dərindən bələd olan zəhmətkeş yazıçı xarici ədəbiyyat nümayəndələrindən olan Andre Stilin, Aybəkin, A.T.Stuçenkonun, Cəlal İkraminin, M.Kolosnikovun, Bojena Nemtsovanın və başqa yazıçıların əsərlərini böyük məharətlə Azərbaycan dilinə tərcümə etmişdir. Bu baxımdan Nağı Nağıyev həm də Azərbaycanın ədəbi əlaqələrində əvəzsiz xidmətləri olan bir fəal yazıçı olmuş, bu əlaqələrin inkişafına töhfələr vermişdir. Yazıçının bu sahədəki xidmətlərinə nəzər salan professor Yəhya Seyidov bu cəfakeş qələm adamının tərcüməçilik sahəsindəki fəaliyyəti və çəkdiyi zəhməti yüksək qiymətləndirərək yazırdı: “Nağı Nağıyev həm də sovet yazıçılarının, dünya ədəbiyyatı nümayəndələrinin Azərbaycan dilinə tərcüməsi sahəsində uzun illərdən bəri səmərəli fəaliyyət göstərir… Bədii əsərlərində olduğu kimi, Nağı Nağıyevin tərcümələrinin də dili aydın və səlisdir. O, Azərbaycan dilinin zənginliklərindən bacarıqla istifadə edir”.\nYazıçı Nağı Nağıyev Naxçıvan ədəbi mühitinin ustad nasirlərindən biri kimi şöhrət qazanıb. Ömrünün qırx ilə yaxın bir dövrünü həsr etdiyi bədii yaradıcılığında nəsrin kiçik forması olan hekayələr daha çoxluq təşkil edir. Yazıçı elə yaradıcılığa da məhz hekayə ilə başlamışdır. Nağı Nağıyevin əsərlərində dövrün müxtəlif məsələləri əsərlərinin mövzusu və probleminə çevrilmişdir. Bu əsərlərdə kiçik məişət hadisələrindən tutmuş böyük sosial problemlərə qədər təqdim və bəhs olunur. Müəllifin satirik və ciddi məzmunda yazılmış bir sıra hekayələri də vardır ki, bu əsərlər də ciddi ictimai mətləblər və dərin ideya-estetik problemlər ehtiva edir. Onun çoxsaylı hekayələri oxucular tərəfindən maraqla qarşılanıb. Hekayələrinin çoxu vaxtilə çap edilən “Nişanə” (Bakı, Azərnəşr, 1956), “İki tale” (Bakı, Azərnəşr, 1961), “Yaralı qız” (Bakı, Azərnəşr, 1966), “Seçilmiş əsərləri” (roman və hekayələr, Bakı, Azərnəşr, 1974) kimi kitablarında təqdim olunmuşdur. Müstəqillik dövründə də tanınmış yazıçının çap edilən üçcildlik və bircildlik “Seçilmiş əsərləri” kitablarında əsərləri nəşr edilmiş, oxucuların ixtiyarına verilmişdir. Bu baxımdan kiçik janrda böyük mətləblər əks etdirən yazıçı Nağı Nağıyevin “Qəribə bir təsadüf”, “Ovçunun xatirəsi”, “Bir qəlbin fəryadı”, “Məni bağışla”, “Məhəbbətini aparacağam”, “Atalar”, “Ata dərdi”, “Kommunar bulağı” və digər ciddi məzmunlu, “Qonşular”, “Paxıllıq”, “Mənzil əhvalatı”, “Təntənəli çıxış”, “Müdir” və sair kimi satirik-yumoristik hekayələri böyük maraq kəsb edir. Onun hekayələrində daha çox dövrlə bağlı ictimai problem və mövzular yer alıb.\nYazıçı Nağı Nağıyevin əsərlərində daha çox sadə ailə-məişət məsələlərinə müraciət edilib. Lakin bu sadə məsələlərin içərisində yazıçı məharətlə ciddi ictimai mətləblər, yüksək mənəvi dəyərlər, ali ideallar, habelə mürəkkəb, çətin tarixi hadisələr təqdim edə bilib. Sadə həyat tərzi, milli duyğular, vətənə, elə, obaya bağlılıq, ailə dəyərlərinə sədaqət, ata-anaya hörmət və məhəbbət, halallıq və zəhmətkeşlik, xeyirxahlıq və səxavət, saf məhəbbət və insani duyğular və s. sevilən yazıçı Nağı Nağıyevin yaradıcılığının əsas məsələlərindəndir. Onun sadə məişət mövzusunda yazılan əsərlərində adi məsələlərin işığında ciddi aktual ictimai mətləblərin ifadə edildiyini aydın müşahidə etmək olar. Həyatı dərin müşahidə qabiliyyəti olan məharətli yazıçı həm də əsərlərində yaddaqalan obrazlar, zəngin xarakterlər yaratmağa müvəffəq olmuş, maraqlı hadisələr, təsirli həyat hekayələri, insan taleləri əks etdirmişdir. Onun əsərləri üçün maraqlı olan mətləblərdən biri və başlıcası doğma vətəni Naxçıvanın ictimai yaşayışı, tarixi və mədəniyyəti, həyat tərzi və tarixi taleyi olmuşdur.\nƏsərlərində şəxsi tərcümeyi-halı ilə yaxınlıq təşkil edən mətləblər, Naxçıvanın tarixi taleyi ilə bağlı olan məsələlər də xüsusi yer alıb. “Qəribə təsadüf” adlı hekayəsindəki polis podpolkovniki Mütəllimin vəzifə şövqü ilə dustaq edib sürgün etdirdiyi və ölümünə bais olduğu professor Quliyevin atası, sadə, zəhmətkeş adam olan Xəlilin taleyi timsalında yazıçı, fikrimizcə, həm Sovet dövrünün düşmən müəyyənləşdirdiyi öz bəy atalarının, həm də həyat yoldaşının atası məşhur Yusif bəy Tahirov və onun kimilərin Sovet dövləti tərəfindən günahsız öldürülməsi məsələlərini ümumiləşdirib. Habelə Naxçıvanın 1918-20-ci illərdə keçdiyi ağır, mürəkkəb və çətin şərait, ermənilərin törətdiyi faciəvi qırğınlar, köməksiz qalan Naxçıvanın əhvalı, türk ordusunun Naxçıvana köməyə gəlməsi və digər məsələlər onun “Kommunar bulağı” hekayəsinin əsas mövzusu və hadisələridir. Yazıçı sanki böyük cəsarət göstərərək günahsız insanların və dəhşətli hadisələrin timsalında Sovet hökumətinin yol verdiyi nöqsanları tənqid müstəvisinə çıxarmış, milli tarix və tale məsələlərini ayıq oxucularının diqqətinə çatdıra bilmişdir.\nİnsanlıq, böyük mənəviyyat, humanizm onun irili-xırdalı bütün əsərlərinin əsas səciyyəsidir. Bu baxımdan yazıçının bir sıra əsərləri özünün ictimai-tərbiyəvi əhəmiyyətinə görə konkret ideoloji dövrün standartlarından çıxıb bütün zamanlar üçün aktuallıq kəsb edərək oxunaqlılıq və bədii maraq qazanır. Onun yaradıcılığı özünün əxlaqi-mənəvi keyfiyyətləri ilə gənc nəsillərin formalaşmasında özünəməxsus tərbiyəvi əhəmiyyət qazanır. Onun əsərlərinin qəhrəmanlarından olan professor Quliyev (“Qəribə təsadüf”), Səməd (“Məhəbbətini aparacağam”), Valentina (“Bir qəlbin fəryadı”) və başqa obrazları öz müsbət keyfiyyətləri, xoşbəxtlik gətirən amalları ilə oxucuların yaddaşında dərin iz buraxırlar. Nağı Nağıyevin bədii nəsrində yüksək bədii təsiri və ədəbi keyfiyyətləri ilə seçilən “Məhəbbətini aparacağam” hekayəsinin əsas qəhrəmanı olan Səmədin anasının ayrılığına dözməyib işini ötürüb qaçmaq istəyən gənc şəyirdi Nəcəfə dediyi: “Anan səni sən onu sevdiyindən azmı sevir? O, sənin sənət öyrənməyinin xatirinə ayrılığa dözür. Amma sən buna dözmürsən, qəribsədiyin üçün qoyub qaçmaq fikrinə düşürsən! Guya, bu da ananı çox sevdiyin üçündür. Axı bir yaxşı fikirləş! Xoşbəxtlik gətirməyən bir “məhəbbət” kimə gərəkdir?” – kimi sözlər, ümumiyyətlə, gənc nəsillərə ünvanlanmış, onları məsuliyyət və ictimai vəzifəyə, insanlıq borcuna qarşı sədaqətli olmağa dəvət edən ibrətamiz məsləhət, müdrik öyüd-nəsihət kimi səslənir.\nHəmişəyaşar yazıçı Nağı Nağıyev klassik bədii irsimizin yaşadanı kimi də çıxış edərək əvvəlki ədəbi ənənələrə uyğun da yazıb-yaradan bir sənətkar olmuşdur. Onun satirik-yumoristik üslubda yazdığı bir qisim hekayələri XX əsrin qüvvətli ədəbi sənətkarı, milli tənqidi realizmin banisi ustad Cəlil Məmmədquluzadənin tənqidi realist ənənələrinin davamı olaraq diqqəti cəlb edir. Onun “Paxıllıq”, “Qonşular”, “Mənzil əhvəlatı”, “Təntənəli çıxış”, “Müdir” və başqa satirik-yumoristik əsərlərində cəmiyyətdə hökm sürən ictimai nöqsanlar, mənəvi eybəcərliklər ifşa olunur. Humanist dəyərlərə, insanpərvər münasibətlərə, xüsusilə ictimai birgəyaşayış, qarşılıqlı ictimai yardımlaşma, sosial qayğı, ehtiram və sayğı kimi əxlaqi-mənəvi keyfiyyətlərə əhəmiyyətlə yanaşan yazıçı satirik-yumoristik əsərlərində məhz bu problemlərə diqqət ayırmış, haramı, zəhmətsiz gəliri, paxıllığı, özündənrazılığı və s. ciddi tənqid etmiş, halallığa, qarşılıqlı ehtiram və yardımlaşmaya məhəbbət aşılamağa çalışmışdır. O, qohum və qonşular arasında olan paxıllıq, bir-birindən üstün yaşamağa maraq, zəhmətsiz gəlir kimi mənəvi eybəcərliklərə “Paxıllıq” adlı əsərində nəzər salaraq tənqid və ifşa etmişdir.\nÜmumiyyətlə, ana dilinin zəngin imkanlarından məharətlə istifadə edən yazıçı Nağı Nağıyev həm doğma torpağı Naxçıvanın dialektlərindən, xalq müdrikliyi çeşməsindən ustalıqla faydalanaraq əsərlərinə yığcamlıq, ibrətamizlik, gözəllik və təsirlilik qatmışdır. “Paxıl adam artıb-ağarmaz” kimi epiqrafını da xalq düşüncəsindən alan bu adıgedən əsərdə əsas tənqid hədəfi başlıca mənəvi eybəcərlik olan paxıllığa qarşı yönəlib. Xalqın müdriklik çeşməsindən müvəffəqiyyətlə faydalanan yazıçı öz məqsədini tam mənasında açmaq və ifadə etmək üçün “Qonşu qonşuya baxar, özünü oda yaxar”, “Əli aşından da olar, Vəli aşından da”, “Koru körpüdə yaxaladı”, “Haynan gələn, huynan gedər”, “Çölmək diyirlənib qapağını tapar” kimi atalar sözlərindən məharətlə faydalanmışdır. Yazıçının bədii məqsədini dəqiq ifadə etməyə yönələn bu müdrik sözlər oxucuya özünün dərin mənəvi əhəmiyyətilə təsir edərək onu pis xüsusiyyətlərdən çəkinməyi, müsbət keyfiyyətlərlə yaşamağı təlqin edir.\nMəişətdə nəzakətsizlik, başqalarına qarşı kobudluq, qonşularla münasibətdə xainlik və saymazyanalıq “Qonşular” əsərində tənqid olunur. Yazıçının başqa bir satirik-yumoristik hekayəsi olan “Mənzil əhvalatı” əsərində isə ictimai dairələrdə mövcud olan rüşvətxorluq və dolandırıcılıq tənqid hədəfinə çevrilib. Sovet dövrünün ictimai dairələrdəki eybəcərliklərindən olan rüşvətxorluq, vəzifədən dolandırıcılıq üçün sui-istifadə halları ifşa edilib.\nYazıçı Nağı Nağıyev həm də yaddaqalan xarakterlər ustası kimi xatırlanır. Əsərlərində yaratdığı maraqlı, canlı xarakterlər əks etdirdikləri müsbət və mənfi keyfiyyətləri ilə oxuculara həyat bələdçisi rolunu oynamışlar. Müəllifin “Ovçunun xatirəsi” hekayəsi isə, fikrimizcə, uğurlu simvolizm nümunəsi olaraq diqqəti cəlb edir. Yazıçı bu əsərində məhz ayı ilə pələngin əhvalatı fonunda əsas bədii məqsədi ifadə edərək onların simvolizəsi ilə müxtəlif ictimai qüvvələrin mübarizəsini təqdim etmişdir. Ümumiyyətlə, yazıçı ana dilinin üslubi imkanlarından da məharətlə istifadə etmiş, müdrik xalq düşüncəsindən ustalıqla yararlanaraq əsərlərinə yığcamlıq və ibrətamizlik keyfiyyətləri vermişdir.\nÜmumiyətlə, özünün zəngin və çoxcəhətli yaradıcılığı ilə Naxçıvanda ədəbi mühitin inkişafına xidmət göstərən yazıçı Nağı Nağıyev mühüm bir mövqeyə malikdir. Naxçıvanda bir müddət yazıçılara rəhbərlik etmiş ədəbi mühitin ağsaqqal nümayəndəsi olan Nağı Nağıyev həm də teatr və mədəniyyətin inkişafına da verdiyi töhfələrlə, göstərdiyi xidmətlərlə yadda qalmışdır. Əsərlərindəki yüksək humanist amallar, ali əxlaqi-mənəvi keyfiyyətlər onun yaradıcılığını gələcək nəsillərin mütaliə mənbəyinə çevirir. Bu tanınmış yazıçının adı bu gün də hörmətlə xatırlanır və xatirəsi ehtiramla yad edilir.


Tahir Kərimov Salyandakı villasını neçiyə satır? Mətbuat Şurası İsveçrənin Azərbaycandakı Səfirli Azərbaycanın 8 ölkədəki səfirləri geri çağırıldı Akif Çovdarov huşunu itirərək yıxılıb – TƏ Meyitdən orqanların transplantasıyası mümkün ola Qazın qiyməti qaldırılsın” – Deputat Rövşən Lənkəranskinin öldürmək istədiyi şamaxılı Qazın qiyməti qalxacaq? – Rəsmi açıqlama “Oksigen” klinikasına sağlam girən 2 MTN polkovniki İlqar Əliyevin intiharı ilə bağlı Rusiya: “Bütün kimyəvi silahlar məhv ediləcək” Yerevanda yenə üsyan ab-havası var\n18 İyul 2016 / 9:59 / Baxış sayı: 2960 Yerevandakı son hadisələr, harada ki, Ermənistan Polisinin post-patrul xidmətinin alaylarından birinə hücum edilib və girovlar götürülüb, aydın şəkildə göstərdi ki, hazırda Qarabağ münaqişəsinin həlli heç vaxt olmadığı qədər yaxındır. Məhz belə bir vaxtda Ermənistanda bəziləri tərəfindən terror aktı, bəziləri tərəfindən isə çevriliş adlandırılan hadisələr baş verir. Amma hər bir halda, qan tökülür. Bu gün də həlak olanlar və yaralılar var (Yerevanda baş vermişlərin və hazırda baş verənlərin xronologiyasını verməyəcəyik, virtualaz.org bu hadisələri təfərrüatı ilə işıqlandırır).\nAmma vəziyyətin anlaşılması üçün qeyd edək ki, “Təsis Parlamenti” hərəkatının iştirakçıları, qondarma “Dağlıq Qarabağ Respublikası”nın, hətta bu, Azərbaycanla müharibəyə gətirib çıxaracaqsa belə, Ermənistanın tərkibinə daxil edilməsinin tərəfdarlarıdırlar və zorakılıq aktı törədiblər.\nGöründüyü kimi, əsasən Qarabağ məsələsi, Azərbaycanın işğal edilmiş ərazilərinin minimal bir hissəsinin qaçılmaz qaytarılması belə, Ermənistanda daxili siyasi vəziyyətin yenidən kəskinləşməsinə gətirib çıxarıb.\nErmənistanın yeni tarixində belə vəziyyət artıq yaşanıb. Xatırlamaq kifayətdir ki, məsələn, erməni parlamentində 1999-cu ilin 27 oktyabr tarixində baş verən atışma nəticəsində 8 nəfər, həmçinin baş nazir Vazqen Sarkisyan və spiker Karen Demirçyan həlak olmuşdu.\nSonradan terror aktı adlandırılan həmin hücumu Nairi Unanyan və onun şərikləri təşkil etmişdi. Onlar ölüm cəzasından yalnız Ermənistanın Avropa Şurası qarşısında öhdəlikləri ilə əlaqədar yaxa qurtara bilmişdilər. Lakin son sözlərində müqəssirlər peşman olmadıqlarını bildirərək demişdilər ki, öz aksiyaları ilə baş naziri istefaya getməyə məcbur etmək və beləliklə, ölkəni dağılmaqdan xilas etmək istəyirdilər. Amma bir neçə il sonra bu terror aktının, demək olar ki, bütün iştirakçıları qəribə və şübhəli şəraitdə həbsxanalarda öldülər.\nYəni hakimiyyət fəal surətdə izləri gizlədirdi… Söhbət nədən gedir?\n1999-cu ildə Azərbaycanla Ermənistan arasında ərazi mübadiləsi üzrə amerikalı ekspert Pol Qoblun hazırladığı plan fəal şəkildə müzakirə edilirdi. O, Laçın dəhlizi vasitəsilə Qarabağın Ermənistana birləşdirilməsini, Naxçıvanın isə Mehrı dəhlizi vasitəsilə Azərbaycanın ərazisinə bağlanmasını nəzərdə tuturdu. Bu halda Qarabağ qanuni olaraq Azərbaycanın tərkibində qalırdı. O zaman ekspertlərin böyük əksəriyyəti istisna etmirdi ki, Ermənistan parlamentinin atəşə tutulmasının səbəbi xarici münaqişələr ola bilərdi, hansılara ki, ölkə cəlb edilmişdi (yəni Qarabağ).\nYerevandakı bugünkü hadisələrə gəlincə, erməni ekspertləri onları olduqca özlərinə məxsus şəkildə qiymətləndirirlər.\nBelə ki, politoloq Aleksandr İskəndaryanın sözlərinə görə, “bu, tamamilə yeni vəziyyətdir ki, insanlar əllərində silahlarla siyasi məsələləri həll etmək üçün meydana çıxır” (panorama.am). Burada mübahisə etmək olar. Çünki erməni mühitində əllərdə silah siyasi məsələləri həll etməyə çoxdan öyrəşiblər.\nBunun üçün ermənilərin zəngin terror irsini, eləcə də, 1999-cu il hadisələrini xatırlamaq kifayətdir. Ona görə də, bu, heç də yeni vəziyyət deyil.\nBu vəziyyət o zaman yeni olacaq ki, Ermənistanda zorakı aksiyalar Qarabağ məsələsinin nizama salınmasına mane olmayacaq.


Sumqayıt Regional Elektrik Şəbəkədəki ixtisarlarla bağlı yeni məqamlar | SUMQAYITXEBER.COM\nSUMQAYITXEBER.COM > AKTUAL > Sumqayıt Regional Elektrik Şəbəkədəki ixtisarlarla bağlı yeni məqamlar\nSumqayıt Regional Elektrik Şəbəkədəki ixtisarlarla bağlı yeni məqamlar\nMüəllif: sumqayitxeber.com • Tarix: 21 Yanvar 2015 • Baxış sayı: 1,343 dəfə • 1 şərh\nSaleh Məmmədlinin “qara siyahısı” onun özünü “vurulma” riski ilə üz-üzə qoyub\nMəlum olduğu kimi, ölkədə bir sıra strukturlarda kütləvi ixtisarlar aparılır. İxtisar dalğası “Azərenerji” ASC-nin Sumqayıt Regioan Elektrik Şəbəkə İdarəsinə qədər gəlib çıxıb.\nİxtisarların neftin qiymətinin büdcədə nəzərdə tutulduğundan təxminən 30 dollar aşağı satılması və Avropa Oyunlarının büdcəni kifayət qədər yükləməsi ilə bağlı olduğu bildirilir.\nBütün strukturlar ixtisarlar zamanı sosial problemlərin yaranmamasını prioritet hesab etdiyi halda Sumqayıt Regioan Elektrik Şəbəkənin bu məsələ üzərində hansı prinsiplərlə işlədiyi aydın deyil.\nİşdən çıxarılmış işçilərdən birinin (adının hallanmasını istəmədiyini bildirib) redaksiyamıza verdiyi məlumata görə qurumun rəhbəri Saleh Məmmədli ixtiasarlar zamanı yüksək vəzifəlilərin qohumlarına, tapşırdığı şəxslərə toxuna bilmir, “Azenerji”nin “100 nəfər ixtisar edilməlidir” göstərişini sıravi işçilərlə müqaviləni pozmaqla yerinə yetirir.\nS.Məmmədli və onun ixtisarları həyata keçirən komandası qanunvericiliyə zidd olaraq heç bir işçiyə öncədən xəbərdarlıq da etməyib. Digər bir tərəfdən İdarə rəisi “Qara siyahısı”nı hazırlayarkən kimin şəhid ailəsi, aztəminatlı, məcburi köçkün və s olmasını da nəzərdən keçirməyib. İşə bərpa olunmaq üçün edilən müraciətlərə isə “Mənlik deyil, “Azenerji”yə müraciət edin” – deyə münasibət bildirir.\nSumqayıt Regioan Elektrik Şəbəkə ilə bağlı daha bir diqqətçəkici ittihamsa ondan ibarətdir ki, bir tərəfdən ixtisarlar aparan qurum rəhbərliyi, digər tərəfdən yeni işçilər qəbul edir. Hr halda şikayətçi belə deyir. Sitat: “Bizi işdən çıxarıblar. Amma kimlərdənsə pul alınıb, işə qəbul olunur”.\nRegional Elektrik Şəbəkəsinin işçisi Valeh Məmmədovun ittihamları isə konkret adlar üzərində qurulub: “Gənc kadrları işdən çıxarıb, əvəzində ümumi şöbənin rəisi Əliyar Qasımovu, İstismar idarəsinin mühəndisləri Bəylər Nuriyev, Mürşüd Məmmədov, iqtisadiyyat şöbəsinin rəisi Sədaqəğ Həsənova kimi pensiyaçıların işdə saxlanılması isə nətiyyən başadüşülən deyil. «Bir ailənin 2 üzvü Səmədova Gülyaz əri Elnurla, Əliyev Əhmədəli isə oğlu ilə hələ də qalıb işləyir. Bir neçə adam əlavə sadalamaq olar. Vaxtilə “Azərenerji” Prezidentinin əmri ilə rüşvətə görə işdən qovulan şəxslər indi Sumqayıt REŞ MMC-də rəhbər vəzifələri tutub. Faiq Həmzəyev Xırdalan şəbəkəsinin rəisidir, Alim Qəmbərli Bağlar şəbəkəsinin rəis müavinidir. Vasif Nəsibov-Nəzarət şöbəsinin rəisi (yaxın keçmişdə Xaçmaz REŞ MMC-dən qovulandır). ANS televiziyasının qadın jurnalistinə qarşı etikadan kənar davranışlarına görə işdən qovulan Nəbi Seyidəhmədi indi aparıcı mühəndisdir. Rüşvət aldığına görə işdən qovulan Tağıyev Ayaz Sumqayıt şəhər satışında rəis müavini işləyir. Təhsilə, ixtisas baxan yoxdur. İxtisasca həkim olan Ağayev İlqar Sumqayıt şəbəkəsində mühəndis işləyir. Onlarca belə faktlar misal gətirə bilərik”.\nHazırda S.Məmmədlinin apardığı ixtisarların müəyyən narazı təbəqə yaratdığı faktdır. Bu narazılığın hakimiyyətin yuxarı dairələrində S.Məmədlinin atdığı yanlış addımların nəticəsi kimi qiymətləndirildiyi və bu üzdən də idarə rəhbərinin özünün də “vurulma” riski ilə üz-üzə olduğu bildirilir.\n“Sumqayıt Regional Elektrik Şəbəkədəki ixtisarlarla bağlı yeni məqamlar” yazısına bir cavab\n14:33 saatda 22 Yanvar 2015 gün\nAli tehsilli muhedis elektrik qadinlar kutlevi sekilde isden cixardilir Umumiyyetle sebeke uzre qadinlara qarsi guclu repressiya var. Meqsed nedi bilen yoxdur.


Bir qayda olaraq, lumbosakral bölgənin osteokondrozu kiçikdən başlayır: zaman-zaman görünən və hərəkətlər, irəli əyilmələr, fiziki fəaliyyət, uzun müddət davam edən intensivləşən (və ya meydana gələn) orta bel ağrısı.\nSonsuzluq qadının hamilə qala bilməməsidir. Rusiya Federasiyasında təxminən 5,3 milyon insan bundan əziyyət çəkir. Sonsuzluq həm kişilərə həm də qadınlara eyni dərəcədə təsir göstərir. Əsasən ...\nBu gün piylənmə problemindən əlavə, daha az təhlükəli başqa bir şey var - yemək pozğunluğu. Bunlardan ən məşhuru, gənclər və aspirantlar arasında yayılan anoreksiya və bulimiya ...\nDerzlərin artrozu xroniki bir xəstəlikdir. Bu, oynağın qığırdaqlarının tədricən məhv edilməsi ilə xarakterizə olunan bir xəstəlikdir. Nəticədə sümük toxumasının deformasiyası baş verir. Ən tez-tez artroz, diz və ...\nİnsan əlləri bizim ən zəruri köməkçilərimizdir. Onlar yalnız müxtəlif fiziki işlərə kömək etmir, həm də şəfa gücünə malikdirlər. Qədim dövrlərdə insanlarla müqayisədə tamamilə fərqli davranılırdı ...\nAerosol inhalerləri müalicənin effektiv olması üçün mənimsənilməsi çox vacib olan xüsusi bir texnikaya ehtiyac duyur. Toz inhalerlərindən istifadə etmək çox asandır. Onların bir çoxu da imkan verən dozaj sayğacları ilə təchiz olunmuşdur ...


“Ölkə qanunlarla idarə edilməlidir, oliqarx nazir fəaliyyəti ilə yox” » AtvAktual.az\n“Ölkə qanunlarla idarə edilməlidir, oliqarx nazir fəaliyyəti ilə yox”\n“Xalqımız soruşur ki nəyə görə xaricdə enerji daşıyıcılarının qiyməti və digər məhsulların qiyməti bizdəkindən ucuzdur? Hökumət rəsmilərinin bunlara bəlkə hansısa əsaslandırması var. Belədirsə, bahalaşma hansı faktorlarla əsaslandırılırsa onu xalqa izah edin. Axı bu bahalaşma belimizi qırır”.\n“Qafqazinfo” xəbər verir ki, bunu deputat Tahir Kərimli Milli Məclisdə büdcə müzakirələri zamanı çıxışında deyib. O qeyd edib ki, İqtisadiyyat Universitetində 30 nəfər xüsusi istedadlar qrupunuu bitirib: “Ancaq onların biri də ölkədə qalmayıb. Bu işsizlik məsələsinin üstündə durmaq lazımdır”.


Futbol əmrlə oynanılmır\n17:26 15.10.2021 1154\nSon həftələr futbol aləmində nisbi aktivlik müşahidə edilir. Bir günlük bölgə gəzintisi bir həftəlik kimi təqdim edilir, AFFA ideoloji təbliğatını gücləndirməyə çalışır, milli/yığmaların biabırçı nəticələri fonunda tez-tələsik bölgədə akademiya inşası anonsu verilir...\n15 ildi yad gözlə baxılan, yadlaşan bölgələr indi "yada" düşüb.Top çiləyə-çiləyə Berlini fırlanıb, nəhəng Avropa klublarının "pokazuxa-məktəblərini" Bakı dalanlarında açıb eddilləri, höccətləri, arsenləri "yetişdirəndən" sonra qayğıya ehtiyacı olan doğma balalar sabaha "ümidləndirilir"...\nHər il - bir yaş qrupu, yüzlərlə, minlərlə futbolçu potensialı deməkdir. 15 il - ardıcıllıqla itirilən 15 yaş qrupları edir!\nAFFA ideoloqları özləri özlərini vururlar. Deməli, zamanında bunları etmək olardı və davamlı, daha artığı planlı şəkildə edilməliydi. Dünən federasiya rəhbərliyinə gəlinməyib ki, indi cəhd göstərilsin, addımlar atılsın?!\nƏməldən öncə niyyətdir... Əməl - niyyətə bağlıdır!\nNiyyət futbol deyil, vəziyyətdən şütüyüb növbəti dəfə yerlərinin, vəzifələrin qorunmasıdır. Dünən lippertlərlə, stuxliklərlə fotosesiyalar, bu gün top-klubların formasında(!) olan balaca, məsum uşaqlar, kağız üzərində olan 200 min futbolçunun bölgə "axtarışı".\nAzərbaycan futbolu süni olaraq Qarabağ probleminə çevrilib. Lənkəran, İmişli, Yevlax, Zaqatalanın müasir stadionlarından insanlar qovulub, futbol qaçqını-köçgününə çevrilib. Masallı, Bərdə, Şirvan, Qusar stadionlarının baxımsızlıqdan adı qalıb. Şəmkir, "Bakı" komplekslərindən danışmağa dəyməz, Ağdam "İmarət"inin, Füzuli, Cəbrayıl, Zəngilan stadionlarının aqibətini yaşayır(b)lar...\nQarabağ düşmənçiliyini edənlər bəllidir, futbolda düşmən(lər) kimi düşmənçilik niyə edilsin ki?! Farsları 30 yaşında milliləşdirib yığmada "gənc" azərbaycanlı adıyla oynadanlar tək futbol adına deyil, Azərbaycan xalqının sağlam genefonduna, gələcəyinə qarşı edilən düşmənçilikdir!\nFutbol cavabdehləri 5-10 il də dövranlarını sürsələr, 30 ili haqlayacaqlar. 30 il - bir futbolçunun tam karyerası deməkdir!\n"Uşaq futbolu", "əcnəbi/yerli baş məşqçi", "milliləşdirmə"... 15 ildir eyni mövzular müzakirə edilir. Bu məsələlərin, futbolun kompleks halda həlli üçün ilk öncə daxili futbol düşmənləri, "sapı özümüzdən olan baltalar" futboldan yox edilməlidir ki, yenidən iş başlanılsın. Onsuz da qızıldan qiymətli illər itirilib, çox gecikilib...\nMüzakirələrdən keçib artıq, qəti addımlar zamanıdır. Bir il öncə Qarabağda olduğu kimi...\nVaxtilə ordunun baş qərargahındakı vəziyyət AFFA-nın özündə, baş katibliyində tüğyan edir.\nBir-iki "hədiyyə" ilə pak balalarımız aldadılmasın, millət sadəlövh deyil, bu xalq Şuşa qalasına əliyalın qalxan mərd xalqdır!\nAFFA-da islahatlar, kadr dəyişikliyi nə böyük problem olub? Arxalarında Rusiya, Amerika, Fransa, İran durub?\nDövlətin qayğısı, 100 milyonlarla vəsaitin ayrılması fonunda 15 ilin futbol dağıdıcılığı bəs etmədi?\nFederasiyada ilk öncə qanun çərçivəsində müvafiq qurumların yoxlanışları aparılmalıdır.\nKabinet oyunlarına son verilməlidir!\nJurnalistlər, az sayda davamlı sözünü deyən futbol adamları, narazılığını bildirən azarkeş ordusu haqq səsini ucaldacaq, gizlənənlər sonda önə çıxıb "biz varıq" deyəcək?!\nArtıq indikilərlə, yeni iddialılarla sövdələşmələrə, kabinet davalarına start verilib. Belə yanaşma, hiyləgər təfəkkürlə sabahın futbolu dirçələcək?\nSon günlər çox danışılır - "sözünü deyənlər azdır". Azərbaycan futbolunda söz sahibi olanlar heç vaxt çox olmayıb. Futbol represiyalarına uğrayanlar da onlar olub.\nGözləmə mövqeyidir, növbə tutulur, ağalarına son "təpik" vuran yaltaqlar birdən üzə çıxacaqlar, məsələlər 99% həll ediləndən sonra.\nBelələri çox "sınaqdan" çıxıb, ağalarının kim(lər) olduğu önəmli deyil, əsas, "sür dərəyə" sözünü eşitmək, icra etməkdir. Bilirlər ki, futbol olmasa da, onlara "tələbat" həmişə var.\nFutbol zarafatı sevmir! Futbolla zarafat edənləri futbol sonda əzir, rəzil edir, nüfuzdan salır, ayaqlar altına atır, pula, vəzifələrə baxmır. Təəssüf ki, onlarla birgə ölkə futbolu da çökür, dərənin dibinə yuvarlanır, məhv edilir.\nAzərbaycan futbolunda böyük futbolla həvəskar futbol arasında sədd götürülüb. Bunu edən cavabdeh futbol beyinləridir. Bacardıqları budur. Azərbaycan futboluna, bölgələrimizə peşəkar futbol, klublar lazımdır. Həvəskar futbolla, həvəskar düşüncəylə böyük futbol olmur!\nMüşahidələr onu göstərir ki, "getsinlər" baş verəcəksə, sonra nə baş verəcəyi dərk edilmir.\nPlansız, proqramsız, analitik beyinlərsiz, qəti addımlarsız futbola gəlmək utopiyadır, yenidən 5-10 il futbolun başında eksperimentlərin aparılması deməkdir. Eyforiyaya qapılmamalıdır. Futbol əmrlə oynanılmır!\nDe Byazinin nə günahı var?\nCırtdan beyinlər əjdaha ola bilməzlər\nSəmədağa Şıxlarovun yubileyinə...\n"Barselona" Torreslə anlaşdı - İDDİA\n"Qızıl top" Messiyə düşmədi - 30 milyonluq ziyan\n"Beşiktaş"ın prezidenti bu açıqlamasının güdazına getdi - VİDEO\nİPL: "Arsenal" feyr-pleyə əməl etmədi - VİDEO\nKerrik MY-ni tərk etdi\nİPL: Ronaldu dubl etdi, "Arsenal" məğlub getdi\nA Seriyası: İki oyunda 12 qol vuruldu\nRonaldu yubiley qolunu vurdu\nFernandeşdən inanılmaz göstərici - Beləsi İPL-də yoxdur\n"Fiorentina" Fransa klubunun ulduz oyunçusuyla anlaşdı\nUkrayna millisi Azərbaycanla oyuna bu heyətlə çıxacaq\nKavani İspaniya nəhəngi ilə razılığa gəldi\nAzərbaycan yığmasından BƏƏ-də növbəti heç-heçə\nDÇ-2022: Miqrantların ölümü təsdiqləndi - 6500 işçi həyatını itirib?\nMahir Emreli Dubaya yollanır - RƏSMİ\nRanqnik "Layptsiq"in müdafiəçisini MY-yə aparır\nFutbolda fərqli oyun üslubları\nKristian Eriksen məşqlərə başladı\nAFFA De Byazinin müqaviləsinə yeni bənd əlavə etdi\n"Qarabağ"ın sabiq legioneri məşqçiliyə başladı\n"Napoli" baş məşqçisiz qaldı\nRanqnik "Mançester Yunayted" - "Arsenal" matçını tribunadan izləyəcək\nZlatan İbrahimoviçin kitabı işıq üzü gördü\nTransfer şayiələri: "Real Madrid" "transfer bombası" partlatmağa hazırlaşır\nMilli Olimpiya Komitəsində hesabat-seçki konfransı keçiriləcək\nŞəhid övladı “Neftçi”nin qonağı oldu\nMilli Olimpiya Komitəsində karateçilərlə görüş keçirildi\n"Azərbaycan futbolunun xilas yolu..." - SORĞU\nVüqar Həşimov Memorialının iştirakçıları müəyyənləşdi\nGəncə Futbol Akademiyasının görüntüləri yayımlandı\n"Səbail"in şikayətinə baxılmadı\n"De Byazinin qalması daha məqsədəuyğundur" - Yunis Hüseynov\nQuardiola futbolçusunu yerə-göyə sığdırmadı: "Onu "ən yaxşı" hesab edirəm"\nAFFA-nın İcraiyyə Komitəsinin iclası keçirildı - Qərarlar\nAFFA De Byazi ilə bağlı qərarını açıqladı\nAzərbaycan cüdoçuları nominasiyalardan kənarda qaldı\nHoland "hə" desə, Ranqnik 10 milyon qazanacaq


63 yaşlı idmançı nənə: "Daha çox cavan oğlanları cəzb edirəm" - FOTO - İki sahil\n25 yanvar 2020 00:15 Bütün xəbərlər Haqqımızda Əlaqə\nİngiltərədə yaşayan Lesli Maksvelin 63 yaşı olduğuna kimsə inanmır.\n"İki sahil" Milli.Az-a istinadən xəbər verir ki, nəvəsi olan 63 yaşlı Lesley Maxwell hazırda fitnes təlimçisidir. O, 48 yaşından sonra bu işlə məşğul olmağa başlayıb.\nHazırda tək yaşayan Lesli əri ilə arasında 13 yaş fərqi olduğunu söyləyib. Onun dediyinə görə, uzun müddətdir ki, ərindən ayrılıb.\n"Cavan görünməyin yeganə yolu idmanla məşğul olmaq və ağırlıq qaldırmaqdır. Həmçinin, qəbul etdiyiniz qidalara da fikir vermək lazımdır.\nMən uşaqlıqdan idmana həvəsim olsa da, idmana başlamaq üçün gecikdim. Lakin, indi öz işimin professionalıyam və onlarla yarışda birinci yeri tutmuşam.\nDaha çox yaşca məndən balaca olanları cəzb edirəm. Hətta, ərim də məndən 13 yaş balaca idi", - deyə Lesli müsahibəsində söyləyib.\nUnikal ada - SOKOTRA - FOTO\n24 yanvar 2020 11:02\n23 yanvar 2020 20:08


BANM-ın tələbələri “CanSat Azərbaycan” müsabiqəsində finala vəsiqə qazanıb Hadisə\nBakı Ali Neft Məktəbinin (BANM) tələbələri ali təhsil müəssisələrinin tələbələri üçün nəzərdə tutulan "CanSat Azərbaycan" müsabiqəsində iştirak ediblər.\nAli Məktəbin 3-cü və 4-cü kurs "Proseslərin avtomatlaşdırılması mühəndisliyi" ixtisasının 6 tələbəsi "İnterstellar" komandası adı altında BANM-ı təmsil ediblər. Komandanın kapitanı Pərvin Quliyeva, universitetdəki qrup rəhbəri isə kafedra müdiri Manafəddin Namazovdur.\nMüsabiqənin şərtlərinə əsasən, iştirakçılar uzunluğu 200 millimetrdən və diametri 120 millimetrdən böyük olmayan silindir formalı konteynere yerləşə bilən model hazırlamalı ve həmin konteyner kvadrakopter vasitəsilə 400 metr hündürlüyə qaldırılmalıdır. Model təxminən 400 metr hündürlükdə avtomatik olaraq konteynerden ayrılmalı və missiyanı müstəqil şəkildə yerinə yetirməlidir. Model konteynerden ayrıldıqdan sonra paraşüt vasitəsilə 1-2 dəqiqə intervalında yerə enməli və yerə endiyi müddətdə telemetriya məlumatlarını - modelin çalışma müddətini, hündürlüyü, təzyiqi, temperaturu, batareya gərginliyini, GPS vaxt gostəricilərini, coğrafi uzunluğu, coğrafi enliyi, modelin sürətini və model peykin siqnal qəbul etdiyi cari peyk sayını 1Hz tezliyinde Xbee radio ötürücüsündən istifadə edərək yerüstü stansiyaya göndərməlidir.\nHəmçinin, model yerüstü stansiyadan göndərilən əmrə əsasən fotokamera vasitəsilə şəkil çəkməli və həmin şəkli modelin daxilindəki yaddaş qurğusunda saxlamalıdır.\nAli Məktəbin "İnterstellar" komandasında peyk modelinin hazırlanması üçün görülən işlər 3 hissəyə bölünüb: Mexanika bölməsində Nəcəfov Hüseyn və Şəfiyeva Şəbnəm, Elektronika bölməsində Quliyeva Pərvin və Ağayev İsmət, Proqramlaşdırma bölməsində isə Kərimova Səadət və Əhədli Tərlan məşğul olur.\nÜmumilikdə müsabiqəyə müxtəlif universitetlərdən 30-dan çox komanda qoşulub. Üç mərhələdən ibarət olunan yarışın ilk mərhələsində layihənin ilkin hesabat sənədini təqdim edən 31 komandadan 15-i ikinci mərhələyə keçə bilib. Növbəti mərhələdə isə "Interstellar" komandasının yekun hesabat sənədi bütün komandalar arasından seçilərək 2-ci yerə layiq görülüb və komanda 24 sentyabrda keçiriləcək finala iştirak hüququ qazanıb.\nKomandanın kapitanı Pərvin Quliyevanın sözlərinə görə, komanda üzvlərinin peyk layihələrinə olan marağı onların bu yarışmada uğurla irəliləməsinə səbəb olub.\nFinalda 7 müxtəlif universitetdən 10 komanda iştirak edəcək.\nQeyd edək ki, dünyanın bir çox ölkəsində keçirilən və nüfuza sahib olan "CanSat" müsabiqəsi Azərkosmos və Təhsil nazirliyinin birgə əməkdaşlığı nəticəsində Azərbaycanda ilk dəfə olaraq 2018-ci ildə keçirilib.


"Yuventus"la "Tottenhem"in ilk dueli, "Bazel" möcüzə axtarışında\n13 Fevral 2018 22:28\nMilli.Az apasport.az-a istinadən xəbər verir ki, bu gün mərhələnin ilk iki oyunu keçiriləcək.\nTəbii ki, əsas diqqətlər Turində baş tutacaq matça yönələcək. ÇL-in son finalçısı "Yuventus" Premyer Liqanın iddialı komandalarından "Tottenhem"i qəbul edəcək. Bu, tərəflərin avrokuboklarda ilk duelləri kimi tarixə düşəcək. 16 oyundu məğlubiyyət üzü görməyən və son 11 matçın hamısında qələbə qazanan "qoca sinyora" London səfəri öncəsi ənənəni davam etdirməyə çalışacaq. "Tottenhem" isə İtaliyaya minimum heç-heçə niyyəti ilə yollanıb.\n"Yuve"nin aparıcı oyunçuları Xuan Kuadrado və Paulo Dibala zədə üzündən baş məşqçi Massimiliano Alleqrinin ixtiyarında olmayacaqlar. Həmçinin Andrea Barzalyi, Benedikt Hövedes və Blez Matuidi eyni səbəbdən komandadan ayrı qalacaqlar.\nDigər qarşılaşmada isə "Bazel" Çempionlar Liqasının favoritlərindən olan "Mançester Siti"ni qəbul edəcək. "Şəhərlilər"in heyətində Fabian Delf, Qabriel Jezuş, Benjamin Mendi və Leroy Sane zədədən əziyyət çəksələr də, Pep Qvardiolanın kollektivi istənilən halda favoritdi. Premyer Liqanın lideri hətta cütün taleyini birinci oyundaca həll etməyə çalışacaq. "Bazel"in güclü rəqibini büdrətməsi isə əsl möcüzə olar.\n23:45. "Yuventus" (İtaliya) - "Tottenhem" (İngiltərə)\n23:45. "Bazel" (İsveçrə) - "Mançester Siti" (İngiltərə)\nQattuzo cəzalandırıldı - Hakimi hədələyib söydüyünə görə\n"Neftçi"nin 2019-cu ildə ilk sınağı\nALLAH AŞİQİ · 13 Fevral 2018 22:2901\nMESSİ · 13 Fevral 2018 22:3001\nYuve 2-2totenhem Bazel 1-6 manc.yu\nYağmur · 14 Fevral 2018 06:5500\nTotehemləm Yuventus 2-2,Juventus niyə qazanmırdı! ,\nBarcelona 2 · 14 Fevral 2018 00:2500\nSaat 00:23 hesab JUVENTUS 2 1 TOTTENHAM BASEL 0 3 MANCHESTER CITY\n17 Yanvar 17:56 30 668 Ölkədəki hava şəraiti ilə bağlı qərargahdan SON MƏLUMAT - YENİLƏNİB\n17 Yanvar 13:22 13 585 Yollar buz bağlayacaq - Sabahın HAVAsı AÇIQLANDI\n17 Yanvar 16:11 9 433 TƏCİLİ: Bu gəmimiz Xəzərdə qasırğaya düşdü - VİDEO\n17 Yanvar 15:41 9 198 Gəncə, Sumqayıt, Səbail, Yasamal, Xəzər, Nərimanov və İsmayıllıya yeni polis rəisləri TƏYİN EDİLDİ - YENİLƏNİB\n17 Yanvar 12:35 9 137 Rəqsanənin əkiz övladı var? - Həqiqəti görən həmkarı hər şeyi AÇIQLADI - FOTO\n17 Yanvar 16:57 8 487 Bakıda küləyin aşırdığı TIR-ın türk sürücüsü xəstəxanaya çatdırıldı - VİDEO - YENİLƏNİB\n17 Yanvar 13:26 7 507 Bakı Şəhər İcra Hakimiyyətidən daha bir xəbərdarlıq: Güclü küləyin yağıntı ilə müşahidə olunması...\n16 Yanvar 14:11 40 442 Yanvarın 17 və 18-də məktəblərdə dərs olmayacaq - ƏMR VERİLDİ\n16 Yanvar 14:26 30 564 Qar yağacaq, şaxta olacaq, güclü külək əsəcək - XƏBƏRDARLIQ\n16 Yanvar 17:52 25 255 Votsapda yayılan səs yazısı ilə bağlı - Rəsmi açıqlama


Qənirə Paşayevadan təyyarə biletləri ilə bağlı çağırış\n14:02 25.06.2021 Ölkə\nDeputat Qənirə Paşayeva Milli Məclisdəki çıxışında qardaş Türkiyənin Prezidentinin Şuşa səfəri, Azərbaycan Prezidenti ilə görüşü, Müttəfiqlik Bəyannaməsi imzalamasından bəhs etdikdən sonra vacib bir çağırış etdi.\nDeputat bildirdi ki, Türkiyədən Azərbaycana gəlmək istəyən minlərlə qardaşımız vaxtaşırı onları narahat edən məsələni qaldırırlar. “Biz Türkiyəyə uçuşlarla bağlı hər gün çoxlu sayda müraciətlər alırıq. Yazırlar ki, biz Türkiyədən dünya ölkələrinə aşağı qiymətlə uçuruq. Azərbaycana biletlərin qiyməti niyə bu qədər bahadır? Azərbaycandan da insanlarımız Türkiyəyə yalnız turist səfərləri etmirlər, təhsil almağa, müalicə olunmağa gedənlərimiz var. Biz xahiş edirik, bu qiymətlərə baxılsın! Bu qiymətlər sadəcə turizm üçün önəmli deyil. Ona görə də mən buradan AZAL-a və müvafiq qurumlara çağırış edirəm, bu qiymətlərə baxılsın və bu çağırışlar nəzərə alınsın”.


Taylandın ağ məbədi » Qadin.Net ~ İlk milli qadın portalı\nSizə Taylandın Ağ Məbədini təqdim edirik.\nBu məbəd buddizm simvollarını əks etdirən heykəllərlə doludur.\nBəzi heykəllər insanı vahiməyə salır.\nGörəsən yeni məbəddir ya tarixi?\nMenasiz seylere mohtesemlik vermek ucun calisiblar


Qonşu ölkələrin "donuz qripi" təhlükəsi Azərbaycanda\n13:11 9 Yanvar 2016\nTürkiyədə "donuz qripi"nin yayılma riski artır.\nANS PRESS-in Türkiyə mətbuatına istinadən verdiyi məlumata görə, son 2 gündə ölkənin 35 vətəndaşında bu xəstəlik aşkar edilib. "Donuz qripi" aşkar edilən 35 nəfərdən beşi artıq infeksiyadan dünyasını dəyişib.\nİlin əvvəlindən bu günə kimi qonşu ölkədə təkcə bu qripdən ölənlərin sayı 13 -ə çatıb. Artıq bununla bağlı Türkiyə Səhiyyə Nazirliyi həyacan təbili çalır.\nErmənistanda da “donuz qripi” kimi tanınan H1N1 virusuna yoluxanların sayı artıb. Ölkənin baş infeksionisti Ara Asonyan mətbuata bildirib ki, son günlər 4 nəfər H1N1 virusundan dünyasını dəyişib. Ümumiyyətlə isə Ermənistan xəstəxanalarında “donuz qripi”nə yoluxmuş çoxlu sayda xəstə var. Onlardan 150-si uşaq, 120-si isə hamilə qadındır. Müalicə olunanların 8-i ağır vəziyyətdədir. Onlar süni nəfəs aparatına qoşulublar.\nAzərbaycanla həmsərhəd ölkə İranda da vəziyyət acınacaqlıdır. Artıq İranda yayılan bu xəstəlik nəticəsində ölənlərin sayı 35-i ötüb. Bu barədə ölkənin Səhiyyə nazirinin müavini Əli Əkbər Səyyari deyib. İran səhiyyə nazirliyi bildirir ki, virusun tezliklə Şərqi Azərbaycan, Qərbi Azərbaycan vilayətlərinə və paytaxt Tehrana da yayılacağı gözlənilir. Ölkənin səhiyyə müəssisələrinə virusa yoluxmuş 600-dan çox xəstə daxil olub.\nİranda "donuz qripi" təhlükəsi\nAzərbaycan səhiyyəsi isə narahatlığa lüzum görmür. "Donuz qripi" nin ölkəmizdə yayılma ehtimalının olmadığını deyirlər. Bunu ANS PRESS-ə Səhiyyə Nazirliyinin mətbuat xidmətinin rəhbəri Səfayə Əhmədova bildirib.\n"Bilirik ki,hazırda həm Türkiyə ,həm də İranda donuz qripi yayılıb. Lakin narahatlığa heç bir əsas yoxdur. Nazirlik hər an belə halları nəzarət altında saxlayır. İrana sərhəd olan ərazilərdə də səhiyyə yüksək səviyyədə təşkil olunub,Türkiyədən bura səfər edənlərə də ciddi nəzarət olunur", - deyə Səfayə Əhmədova bildirib. O, həmçinin əlavə edib ki, nazirlik təkcə, virusların yayıldığı vaxtda deyil, ümumiyyətlə, hər zaman mövcud xəstəlikləri nəzarətdə saxlayır və bu istiqamətdə vaxtaşırı lazımi tədbirlər görülür.\nSəfayə Əhmədova- Səhiyyə Nazirliyinin mətbuat xidmətinin rəhbəri\n“Donuz qripi" - insanlar arasında yayılan müxtəlif A/H1N1 viruslarının qarışığından yaranan xəstəlikdir. "Donuz qripi"nə ilk dəfə 2008-ci ilin aprelində Meksikanın La-Qloriya kəndində yaşayan beş yaşlı oğlan Edqar Ernandes donuz ferması yaxınlığında yoluxub.\nQonşu ölkələrin donuz qripi təhlükəsi Azərbaycanda


Ana səhifə » Qəzetin pdf formatı\t» Bakıda istifadəsiz geyim əşyalarının toplanması məntəqələri açılıb\nTəkrar istifadənin ətraf mühitə müsbət təsirini və geyim əşyalarına olan tələbatı nəzərə alaraq, IDEA İctimai Birliyi tərəfindən Bakıda istifadəsiz paltar və ayaqqabıların toplanması üçün ianə qutuları quraşdırılıb. Şəhərimizin müəyyən nöqtələrində yerləşdirilən qutulara insanlar artıq istifadə etmədikləri və paylaşmaq istədikləri geyimlərini yerləşdirə bilər. Bu cür xeyriyyə məqsədli təkrar istifadə qutuları ilkin olaraq “Bravo” hipermarketləri və Babək prospektində yerləşən “Bravo” supermarketdə, həmçinin həmin prospektdəki “SOCAR Petroleum” yanacaqdoldurma məntəqəsində quraşdırılıb. Yaxın vaxtlarda oxşar paltar toplanma qutularının Bakının digər münasib yerlərində də quraşdırılması nəzərdə tutulur.\nIDEA İctimai Birliyi səhərimizin sakinlərini qarderobunda istifadəsiz, yararlı və saf qalan geyim əşyalarını tullamaq əvəzinə IDEA-nın ianə qutularına yerləşdirməklə ehtiyacı olan insanlara öz yardım əlini uzatmağa, təkrar istifadə vasitəsilə təbiətə vurulan zərəri azaltmağa çağırır. Eyni zamanda, ianə edilən geyim əşyalarının qutulara atmaqdan öncə yuyulub-təmizlənməsi, qutulara kənar əşyalar və ya zibilin atılmaması xahiş edilir.


Cüdo : "Tbilisi Qran-Pri"sinin ilk günü cüdoçularımız üçün uğursuz alındı : Xəbərlər : İdman xəbərləri\nSayta qoyulub: 12:56 01.04.2017 (119 dəfə oxunub)\nGürcüstanın paytaxtı Tbilisidə təşkil edilən cüdo üzrə Qran-pri yarışının ilk günü Azərbaycan idmançıları üçün uğurlu olmayıb. Turnirə 16 tatami ustası ilə yollanan komandamızın 7 üzvü mübarizəyə başlasa da, onlardan heç biri mükafatçılar sırasına düşə bilməyib.\n60 kq çəki dərəcəsində gənc cüdoçu Sahib Əsgərov böyük britaniyalı Neil Makdonalda qalib gəlsə də, növbəti döyüşdə məğlub olaraq mübarizəni dayandırıb. 60 kq-dakı digər təmsilçimiz Mehman Sadıqov isə qızıl xalla mərhələ adlayıb, amma yarımfinala gedən yolda yerli idmançıya, bürünc medal uğrunda təsəlliverici görüşdə isə Braziliya cüdoçusuna uduzaraq yekunda 7-ci yeri tutub.\n66 kq çəkidə Tərlan Kərimov elə ilk cəhdində yarışla vidalaşıb. Orxan Hacıağalı isə 1/4 finala kimi irəliləyib, lakin Monqolustan cüdoçusuna məğlub olub. Təsəlliverici döyüşdə Slovakiya idmançısı ilə bacarmayan Hacıağalı da turniri 7-ci pillədə bitirib.\nStartda qadın cüdoçularımızdan 3-ü tatamiyə çıxıb və hər üçü də ilk döyüşdə uduzaraq mübarizəni dayandırıb. 48 kq çəkidə Leyla Əliyeva Portuqaliya, 52 kq-da Nəzakət Əzizova Böyük Britaniya, 57 kq çəki dərəcəsində isə Səkinə Zayirova Bolqarıstan idmançısına məğlub olub.


Akademik Milli Dram Teatrında “Bir, iki – bizimki!” tamaşası təqdim olunub – Akademik Milli Dram Teatrı\nAkademik Milli Dram Teatrının Abbas Mirzə Şərifzadə adına səhnəsində yazıçı Kamal Abdullanın “Bir, iki – bizimki!” pyesi əsasında hazırlanan eyniadlı tamaşa təqdim olunub. Teatrın mətbuat xidmətindən verilən məlumata görə, səhnə əsərinin quruluşçu rejissoru Əlif Cahangirli, rəssamı əməkdar mədəniyyət işçisi İlham Elxanoğlu, işıq rejissoru Rafael Həsənov, səs rejissoru Şahanə Səlimova, rejissor asistenti Nərmin Camalovadır.\nQeyd edək ki, martın 27-də Akademik Milli Dram Teatrının Abbas Mirzə Şərifzadə səhnəsinin açılışı olub. Yeni səhnədə ilk dəfə məhz “Bir, iki – bizimki!” tamaşası təqdim olunub.\nPrevious Yuri Polyakov və Milli Dram Teatrının kollektivi Ümummilli lider Heydər Əliyevin məzarını ziyarət ediblər\nNext “Qətibə İnanc” tamaşası alqışlarla qarşılanıb


İsrailin Texnion Universitetinin tədqiqatçıları tarixdə ilk dəfə laboratoriya şəraitində süni qızıl yaratmağa nail olublar. «Jerusalem Post» qəzetində dərc edilmiş materiala əsasən, professor Boazanın rəhbərliyi altında işləyən mühəndislik fakültəsinin aspirantı Mariya Koyfman-Kristosof tərəfindən kəşf edilib. Alimlər süni qızılın əldə edilməsi prosesinin təfərrüatlarını «Nature Communications» jurnalında dərc ediblər.\n«ICTnews.az» Elektron Xəbər Xidməti «hi-news.ru» saytına istinadən yazır ki, Texnion İsrailin texniki elmlər üzrə ixtisaslaşmış aparıcı ali məktəblərindən biridir. 1924-cü ildə açılıb. Ötən əsrin 80-ci illərində məhz bu təhsil ocağında optik lif ixtira edilib, kvazikristallar kəşf edilib, həmçinin universitetin əməkdaşları kimya elminin inkişafına böyük töhfə veriblər.\nMariya Koyfman-Kristosof bildirib ki, əldə olunmuş süni qızıl təbii qızılla müqayisədə bir sıra üstünlüklərə malikdir. Belə ki, süni qızıl yüksək mexaniki möhkəmliyə, yüksək temperatura qarşı dayanıqlığa, həmçinin yüksək elektrik və istilik keçiricilik qabiliyyətinə malikdir.\n24/11/15 Çap et


31.05.12 05:38 ərzində olan dəyişikliklər\tYazan redaktor\t31.05.12 05:36\nBalaca bir qız tanımadığı dərdli bir adama gülümsədi. Bu təbəssüm o adamın özünü daha yaxşı hiss etməsinə səbəb oldu. Bu iç rahatlığı içində, yaxın zamanda özünə yardım edın bir dostuna təşəkkür etmədiyini xatırladı.\nBir kağıza səmimi bir təşəkkürnamə yazaraq dostuna göndərdi. O dostu bu təşəkkürdən o qədər təsirləndi ki, nahar yeməyini yediyi bir yeməkxanada xidmətçi qıza bir miqdar xərclik verdi. Xidmətçi qız ilk dəfə belə bir hədiyə alırdı. Axşam evə gedərkən qazandığı bu pulun bir hissəsini hər zaman küçənin bir kənarında oturan yoxsulun qarşısındakı boş kisəyə atdı. İki gündür boğazından sudan başqa bir şey keçməyən yoxsul adam elə sevindi ki, əvvəlcə gedib qarnını doydurdu. Sonra sevinə-sevinə yüksək mərtəbəli binanın zirzəmisindəki evinə doğru yola düzəldi. Yolda gedərkən soyuqdan titrəyən bir küçük gördü. Tez onu qucağına alıb təkotaqlı zirzəmi evinə apardı. Küçük gecənin soyuğundan qurtulduğu üçün, otağın içində gecə uzunu o yan-bu yana qaçaraq oynamağa başladı. Gecə yarısından sonra binada yanğın çıxdı. Yanğının tüstüsünü hiss edən küçük incə səsiylə hürməyə başladı. Bu səsə əvvəlcə yoxsul adam, sonra isə bütün bina ayağa qalxdı. Binada yaşayanlar azyaşlı uşaqlarıyla birlikdə ölümdən xilas oldular.\nBütün bunlar maddən bir qarşılığı olmayan, amma mənən sədəqə hökmündə olan kiçik bir TƏBƏSSÜMün nəticəsi idi.\nƏn gözəl qubbə\nMövlana Cəlaləddin Ruminin dostlarından biri olan Muiniddin Pərvanə bir gün Mövlananın yanına gələrək “Sultanul-uləma” deyə tanınan atası Sultan Vələdin qəbri üstünə bənzəri olmayan böyük bir qubbə düzəltdirmək istədiyini, bir oğul olaraq atası üçün belə bir qubbə tikilməsinə razılıq verib-verməyəcəyini soruşdu. Mövlananın cavabı belə oldu:\n“Həqiqətən çox gözəl, tayı-bərabəri olmayan bir qubbə düzəltdirə bilərsiniz. Amma heç bir qubbə ilahi əsər olan göy qubbəsindən daha gözəl və üstün ola bilməz. O halda atamın qəbri yenə Allahın əsəri olan qubbənin altında qalsa yaxşı olar”.\nVenedik elçisi Antonio Yustinian Yavuz Sultan Səlimin huzuruna çıxır. Yeri öpüb etimadnaməsini bildirir, görüşməsini tamamladıqdan sonra ölkəsinə geri dönür. Hər kəs başına toplaşıb Sultan Səlimin necə adam olduğunu soruşur. Yustinian isə:\n- Görmədim, -deyir.\n- Sarayına girdiyin, yanına qədər getdiyin halda necə görmədin?\n- Qılıncı elə parıldayırdı ki, üzünə baxa bilmədim, -deyir.\nBunu sonradan eşidən böyük hökmdar:\n“- Paşalarım! Osmanlının qılıncı parıldadığı müddətcə düşmənlərin başı daim aşağı olacaq. Amma Allah qorusun, bu qılınc qınına girərsə paslamağa başlayar. O zaman əyilmiş bu başlar yuxarı qalxar və bir gün bizə yuxarıdan aşağı baxarlar” -deyir.


Naxçıvan Dövlət Universitetində yeni nəşrlərin təqdimatı olub - AZƏRTAC – Azərbaycan Dövlət İnformasiya Agentliyi\nNaxçıvan Dövlət Universitetində yeni nəşrlərin təqdimatı olub\nNaxçıvan Dövlət Universitetində (NDU) memarlıq və mühəndislik fakültəsinin dekanı, professor Cavanşir Zeynalovun “İnformatika” və riyaziyyat üzrə fəlsəfə doktoru Kəmalə Qasımova ilə birlikdə yazdığı “Kompüterlərin arxitekturası” dərsliklərinin təqdimatı olub.\nNDU-nun mətbuat şöbəsindən AZƏRTAC-a bildirilib ki, universitetin rektoru, AMEA-nın müxbir üzvü Saleh Məhərrəmov tədbirdə çıxış edərək informasiya-kommunikasiya texnologiyalarının (İKT) cəmiyyətdəki yeri və rolundan danışıb.\nNaxçıvan Muxtar Respublikası Rabitə və İnformasiya texnologiyaları nazirinin müavini Əli Mikayılov müəllifləri təbrik edərək kitablar haqqında məlumat verib. Bildirib ki, nəfis tərtibatda çapdan çıxmış “İnformatika” kitabı 12 fəsildən və fəsillərin hər birinə aid testlərdən ibarətdir. Dərslikdə informatikanın əsas anlayışları, Elektron Hesablama Maşınlarının yaranma tarixi və inkişaf mərhələləri, kompüterlərin proqram təminatı, kompüter və internet şəbəkələri haqqında geniş məlumatlar öz əksini tapıb.\n“Kompüterlərin arxitekturası” kitabı haqqında məlumat verən Əli Mikayılov 5 fəsildən və fəsillərə aid testlərdən ibarət dərsliyin ali məktəblərdə informasiya texnologiyaları və kompüter mühəndisliyi istiqamətində bakalavr pilləsi üzrə təhsil alan tələbələr, həmçinin uyğun ixtisaslar üzrə magistr, doktorant, mühəndis, elmi işçi və müəllimlər üçün nəzərdə tutulmuş dəyərli vəsait olduğunu diqqətə çatdırıb.\nSonra Rabitə və İnformasiya texnologiyaları kafedrasının baş müəllimi Hüseyn Qasımovun “İnformatika fənninin predmeti, məqsədi və onun cəmiyyətdəki rolu”, fizika üzrə fəlsəfə doktoru, dosent Məftun Əliyevin “Hesablama texnikasının meydana gəlməsi və təşəkkül tarixi”, rabitə və informasiya texnologiyaları ixtisası üzrə magistr Hüseyn Əsgərlinin “İnternetin yaranma tarixi” mövzusunda məruzələri dinlənilib. Məruzələrdə qeyd olunub ki, İKT-nin sürətlə inkişaf etdiyi XXI əsrdə bu sahənin daha dərindən öyrənilməsini təmin edəcək dərsliklərə ciddi tələbat var və təqdimatı keçirilən kitablar informasiya texnologiyaları üzrə biliklərin inkişafına öz töhfəsini verəcək.\nSonda müəllif, professor Cavanşir Zeynalov kitabın ərsəyə gəlməsində zəhməti olan hər kəsə və elmi-pedaqoji fəaliyyətinə göstərdiyi yüksək diqqət və qayğıya görə universitet rəhbərliyinə dərin minnətdarlığını bildirib.\nAZERTAG.AZ :Naxçıvan Dövlət Universitetində yeni nəşrlərin təqdimatı olub


"Qəbələ"də qapıçı yetişməməyin səbəbini göstərən, Balayevi dəstəkləməyi məsləhət bilən: "Qarabağ"a çempionluğu uduzmağımızda özümüz də günahkarıq" - Sport24.Az\n"Qəbələ"də qapıçı yetişməməyin səbəbini göstərən, Balayevi dəstəkləməyi məsləhət bilən: "Qarabağ"a çempionluğu uduzmağımızda özümüz də günahkarıq"\nTarix: 2020-10-25 11:40\nAzərbaycanda əcnəbi məşqçilər həddən çox işləyib. Ancaq onlar arasında müxtəlif illərdə gəlib-gedən qardaşlar çox az olub. Bu sırada əsas yada düşən "Qəbələ"dəki Qluşenkolardı. Qapçılarla işləyən bu məşqçilərdən Andrey əvvəl gəldi, Aleksandr sonra. Hər iki ukraynalını həmyerliləri Roman Qriqorçuk gətirmişdi. Andrey yenidən Roman İosifoviçlə birgə işləyir, bu dəfə Belarusda. Kiçik qardaşı Aleksandr isə hələ ki işsizdi. 33 yaşlı Qluşenkonun Sport24.az-a müsahibəsinin ikinci hissəsi özüylə, Azərbaycan karyerasıyla bağlı oldu.\n- Ölkəmizdən ayrlandan sonra karyeranız necə alındı?\n- "Qəbələ"dən gedəndən sonra Ukraynanın I liqasında çıxış edən "Avanqard"da işlədim. Baş məşqçisi məni çağırdı - Aleksandr Kosyeviç. Ukrayna üçün tanınmış simadı, Premyer Liqada "Zarya", "Krivbass"da işləyib. Premyer Liqaya çıxmaq vəzifələri vardı. Ancaq koronavirus düşdü və bu, təxirə salındı. Klubun maliyyələşməsi aşağı düşdü və sadəcə, çempionatı başa vurduq. 8-ci pilləni tutduq və baş məşqçi vəzifəsindən ayrılmağı qərara aldı. Biz də onun məşqçilər korpusu olaraq bütünlüklə getdik. Yanvardan avqustadək orda işlədim. Müqaviləmiz mövsümün sonunadək idik, sonradan avqustun 11-dək uzatdılar, həmin gün çempionatda son matçımız idi. Yeri gəlmişkən, Azərbaycandan bir futbolçu bizdə çıxış edirdi.\n- Yarımmüdafiəçi Arzuman Rizvanov...\n- Bəli-bəli. O, ikinci komandada oyun praktikası qazanırdı. Əsas komandaya cəlb olunmaq planı vardı. Ancaq karantin hər şeyi alt-üst etdi. Belə götürəndə, pis təsir bağışlamırdı. Prinsipcə, yaxşı futbolçudu. Biz də kluba müəyyən vəzifələrin həlli üçün getmişdik - Premyer Liqaya çıxmaq şansımız vardı. Sonradan bilmədim ki, Rizavnov hara getdi, agentiylə nəsə həll edirdi.\n- Belə çıxır ki, artıq 2,5 aydı işsizsiniz. Bir təklif olmayıb bu müddətdə?\n- Hələ ki evdəyəm, ailə məsələləriylə məşğulam. Qardaşım isə yenidən Roman Qriqorçukla birgə çalışır - bu dəfə Soliqorsk "Şaxtyor"unda.\n- "Qəbələ"də işlədiyiniz dövrü necə xatırlayırısınız?\n- Orda düz 3 il işlədim. 2016-cı ildə elə Qriqorçuk məni dəvət etdi, 2 il onun, son mövsümü isə Sənan Qurbanovun başçılıq etdiyi məşqçilər korpusunda idim. Azərbaycanla daim uşaqlarla əlaqədəyəm, işlədiyim məşqçilərlə ünsiyyət qururam. Hər halda, 3 il az müddət deyil. Bunadək Qazaxıstanda da 3 il işləmişəm, ordakılarla da indiyədək əlaqəm var. "Tobol"da çalışmışam - millinizin qapıçısı Emil Balayevin də çıxış etdiyi klubda. O, məndən sonra gəlmişdi. Həmin vaxt artıq Azərbaycanda işləyirdim. Gürcüstan yığmasının üzvü olan yarımmüdafiəçi Nika Kvekveskiri 1 ildə bizimlə "Qəbələ"də oldu, sonra "Tobol"a keçdi. İndiyədək Kostanay klubundadı.\n- Məşqçilik karyeranızda yeganə titulu məhz "Qəbələ"də qazanmısınız....\n- Elədi. Bu, "Qəbələ"nin də ilk tituludu və bunu qazanmaqla tarixə düşdük. Bundan başqa, 2 dəfə gümüş medalçı olduq. Bu, Qriqorçukun son 2 mövsümü idi. Həmin vaxt formada olan "Qarabağ" çempionluğa şans vermirdi. Hərçənd, özümüz də ola bilər, nədəsə günahkarıq ki, sonadək duruş gətirə bilmədik. Hər halda, "Qəbələ"ylə bağlı çox yaxşı təəssüratlarım qalıb. Ölkə Kubokunu götürdük, bu, həmişə xoşdu. Nə qədər buna doğru getdik ki, "Qəbələ"nin mükafat kolleksiyasında titul olsun. Təəssüf ki, indi fərqli şeylər baş verir klubda. Belə başa düşürəm maliyyə durumu çox aşağı düşüb ki, indi komanda son pillədə gedir.\n- Siz gedəndən sonra - 2-ci mövsümdü belədi...\n- Digər tərəfdən, gəncləri, öz yetirmələri oynayr, inkişaf edir. Yəni, bunu da başa düşmək lazımdı ki, iş gedir, akademiyadan çıxanlar artırırlar. Həmin Bəhlul Mustafazadə, Amin Seydiyev - indi "Sabah"da çıxış edirlər - prinsipcə, gözümüzün qabağında inkişaf etdilər. Baxıram ki, Qismət Alıyev də gedib, yaxında "Zirə"yə keçib. Rövlan Muradov yaxşı oynayır, indi də "Qəbələ"də çıxış edir. Bir sözlə, qoy, titul olmasın, əvəzində nəticə var gənc futbolçuların inkişafıyla bağlı. Bu, bütün Azərbaycan futbolu, milli komandanız üçün müsbət amildi. Görürük ki, həmin gənclər yığmanıza dəvət olunurlar.\n- Bir məqamla bağlı fikriniz maraqlıdı. Bu sualı bir vaxtlar qardaşınıza da vermişdim. O, boy amilinin əsas problem olduğunu vurğulamışdı. Sizcə, "Qəbələ"nin akademiyasından niyə bu uzun müddətdə bir qapıçı çıxmadı ki, əsas komandaya düşsün, möhkəmlənsin, heç olmasa 2-ci olsun?\n- Səbəbini sizə deyim. Akademiyada ən vacibi yığım yox, seçim olmalıdı. Bu problem təkcə "Qəbələ"də deyildi, şərti olaraq Yaxın Şərqindi. Əsasən Rusiya, Ukraynada da belə problemlər var. Bir mövqeyə elə uşağı seçmək lazımdı ki, onun şansı olsun. Əsas şərtlər - boy, çəki...Qoy, indi hansısa yaxşı nəticələr göstərməsin, problem deyil, öyrənəcək. Bütün proses seçimlə bağlıdı. Mən işləyəndə "Qəbələ"də də gəlirdilər gənc qapıçılar, məşğul olurduq. Yaxşı uşaqlardı, ancaq müasir futbol qapıçı üçün 1,85 metrdən yuxarı boy tələb edir. Heç olmasa belə olmaldı, ancaq uşaqlar 1,80-ə çatmırdılar. Vəssalam, artıq problemdi, qabağa getməyəcəklər. Bəli, hər şeyi yaxşı bacarırlar, gözəldi, ancaq irəliləmələri çətindi. Yenə I Divizionda çıxış edə bilərlər, ancaq Premyer Liqada səviyyə, tələblər başqadı. Bir hədd var ki, ondan yuxarı heç cürə tullana bilmirlər. Peşəkar idmanda yüksək vəzifələrin yerinə yetirlməsindən danışırıqsa, düzgün seçim edərək, sonra üzərində işləmək lazımdı. Yeri gəlmişkən, sizdə Azərbaycanda heç də pis qapıçılar yoxdu.\n- İndi "Neftçi"də olan Aqil Məmmədovla birgə işləmişəm. "Zirə"dən "Qəbələ"yə gələn Anar Nəzirovun artıq karyerasını bitirəcəyini düşünürdülər. Ancaq hələ də oynayır bu oğlan. Ola bilər ki, yaxşı məşq prosesi lazımdı.\n- Aqil hazırda "Neftçi"nin "1 nömrəsi"di, bu il Səlahət Ağayevi əsas heyətdən sıxışdırıb çıxarıb..\n- Yeri gəlmişkən, Səlahət da yaxşı qapıçıdı. Bir az da "qazsaq", yenə çıxacaq. Həmin Emil Balayev heç də pis qapıçı deyil. Bəli, səhvlər buraxırlar, həmin Emil bunu millidə etdi. Ancaq onu üstünə getməyərək, əksinə, onu dəstəkləmək lazımdı. Axı, yaxın keçmişdə millidə uğurlu çıxış edirdi. Sadəcə, fərqli çıxışın səbəblərini araşdırmaq lazımdı. Bunu etməyəcəm, çünki işim deyil. Buna məsul olan məşqçilər var, onlar da bunu edəcək. Mən tərəfdən müdaxilə etmək etik cəhətdən düzgün olmazdı. Baxın, Kamran Ağayev vardı, uzun ilər millinizin "1 nömrə"si idi. İndi onu artıq heç kim xatırlamır. Halbuki, yaxınadək Azərbaycanın ən yaxşı qapıçısı idi. Ağayevsiz millinizi heç kim təsəvvür etmirdi.\n- Yeri gəlmişkən, Kamran 1 idən sonra peşəkar futbola qayıdıb, indi "Səbail"dədi. Sadəcə, artıq çəki problemini həl etməlidi ki, yaşıl meydana qayıtsın...\n- Aydındı. Sadəcə, məsələ ondadır ki, qapıçılarınızla necə işləmək, işi necə yönəltmək lazımdı. Onlar işgüzardı, bunun söhbəti yoxdu. Səhvlər buraxırlar, bu, həmişə olacaq ki, üzərində işlənilsin. Az səhv buraxan oynayır.


Zaur Qurbanlı: Cəmiyyət hüquqları uğrunda ardıcıl mübarizə aparmır » GundemXeber İnformasiya Portalı\nGundemxeber.biz » Müsahibə » Zaur Qurbanlı: Cəmiyyət hüquqları uğrunda ardıcıl mübarizə aparmır\nZaur Qurbanlı: Cəmiyyət hüquqları uğrunda ardıcıl mübarizə aparmır\nTarix: 19-06-2019, 19:37 Bölmə :Müsahibə Baxış: 36\nHüquqşünasın Amerikanın Səsinə müsahibəsi\nHüquqşünas Zaur Qurbanlı Amerikanın Səsinə müsahibəsində Azərbaycanda insan hüquqlarının mövcud durumundan danışıb.\nAmerikanın Səsi: Azərbaycan hökuməti vətəndaşların bütün konstitusion azadlıq və hüquqlarının tam təmin edildiyini bildirir. İnsan hüquqları sahəsində real durum ölkənin beynəlxalq öhdəliklərinə nə qədər cavab verir?\nZaur Qurbanlı: Təəssüf ki, beynəlxalq öhdəliklərə cavab vermir. Çünki bizim Avropa Şurası qarşısında, onun tərkib hissəsi olan Avropa Məhkəməsi qarşısında, eləcə də BMT və onun tərkib hissələri qarşısında öhdəliklərimiz var. Beynəlxalq İnsan Hüquqları Bəyannaməsinə, Avropa Konvensiyasına (Avropa İnsan Hüquqları Konvensiyası nəzərdə tutulur-red) əməl etmək öhdəliyimiz var. Təəssüf ki, bunun əksəriyyətinə əməl olunmur. İnsan hüquqları gündəlik olaraq pozulur. Bu hesabatlarda da vurğulanır. Azərbaycan hökuməti bunu danmaqla imitasiya arasında bir yol tutur və bu hal hələ ki, belə davam edir.\nAmerikanın Səsi: Eyni zamanda rəsmi Bakı siyasi məhbusların olmadığını, insanların düşüncələrinə, siyasi baxışlarına görə təqib edilmədiyini, media, toplaşmaq azadlığının təmin edildiyini bildirir. Müxalifət, həmçinin hüquq müdafiə təşkilatları isə azadlıqların təmin edilməməsi iddiası ilə çıxış edir. Sizcə, bu sahədə ortaq xətt haradan keçir?\n192 dövlət haqqında hesabat hazırlayan Amnesty İnternatinal Təşkilatı haqqında məlumat yayırlar ki, bunlar ermənilərə ilşəyirlər. Bir az anlayışı olan adama gülməli gəlir.\nZaur Qurbanlı: Müxalifətlə hökumətin dedikləri arasındakı ortaq xətti qırağa qoyaq, çünki bu artıq siyasi məsələdir, hər kəsin öz mənafeyinə cavab verən mövqeyi var. Amma hüquq müdafiəçilərinin dedikləri ilə hökumətin açıqlamaları arasındakı ortaq xətti isə axtarmağa dəyməz. Çünki dediyim kimi, hüquq və azadlıqlar qorunmur. Hüquq müdafiə təşkilatlarının vəzifəsi qorunmayan hüquq və azadlıqlar barədə hesabatların hazırlanıb təqdim olunmasıdır. Dünyaca nüfuzlu təşkilatlar var, - Amnesty İnternational, Human Rights Watch və başqaları. Bunların hesabatları o qədər ciddidir ki, bunu hətta böyük dövlətlər də ciddiyə alırlar, bəzən qanunvericiliklərində dəyişikliklər edirlər, ya da lokal aktlarla problemləri aradan qaldırmağa çalışırlar. Azərbaycan bunları danır. Məsələn, 192 dövlət haqqında hesabat hazırlayan Amnesty İnternatinal Təşkilatı haqqında məlumat yayırlar ki, bunlar ermənilərə ilşəyirlər. Bir az anlayışı olan adama gülməli gəlir. Çünki Ermənistan kimi balaca dövlət o böyüklükdə təşkilata təsir edə bilməz və təbii ki, sübut da yoxdur. Yəni, bunlar arasında orta xətt axtarmazdım. Amma siyasi tərəfdən hökumətlə müxalifət arasında ortaq xətt oradan keçə bilər ki, biz müxalifətin özünün də dediyi kimi Şimali Koreya, Türkmənistan, Özbəkistan deyilik. Amma biz həmin dövlətlərlə birlikdə mətbuat azadlığının, bəzi digər hüquqların ən çox pozulduğu 12 ölkə arasındayıq, qara siyahıdayıq. Sadəcə orada bəzi cüzi təmin olunan hüquq və azadlıqlar misal çəkilə bilər ki, bunlar da, mən fikirləşirəm ki, Avropa Şurasında “kürü diplomatiyası”nın hədəfi olan deputatların, belə deyək, nüfuzlarının xilas olunması üçün aparılan imitasiya siyasətidir. Tutaq ki, bəzən, haradasa qapalı şəraitdə mitinq keçirməyə icazə verirlər. Avropa Şurasında həmin deputatlar hökuməti müdafiə edəndə dili uzun olur ki, bunlar toplaşmaq azadlığını təmin edirlər, yaxud, başqa hansısa bir imitativ tədbirdən söhbət gedir. Yəni, bu, imitativ tədbirlər nəticəsində görsənir ki, sanki Azərbaycan hökuməti hansısa hüquqları təmin edir.\nAmerikanın Səsi: İnsanların hüquqlarının müdafiəsi baxımından ictimaiyyətin, o cümlədən gənclərin rolu barədə nə deyə bilərsiniz? İctimaiyyət, həmçinin gənc nəsil bu sahədə durumun irəli aparılması üçün hökumətə təsir etmək imkanına malikdirmi və ya hökumət bunu istəyirmi?\nBu sistem daxilində Harvardı da qurtarsan xeyri yoxdur. Axırda bu sistemə qulluq etməli olacaqsan. Yəni, sistem elədir ki, gənclərin enerjisindən istifadə olunmur.\nZaur Qurbanlı: Gənclərin rolu çox aşağıdır. Məsələn, hal-hazırda bir neçə gənc vəzifəyə təyin olunub. Vəzifəyə təyin olunan gənclərdən, bəlkə kimlərinsə gözləntisi var idi, məşhur universitetləri qurtaranlar var idi. Amma onlar sonradan bəzi açılqamaları ilə, - nazir vəzifəsi siyasi vəzifədir, - amma onlar özlərinə lazım olmayan sahədə siyasətə qarışmaqla, kimisə qaralama kampaniyasında istifadə olunmaqla, artıq göstərdilər ki, bu sistem daxilində Harvardı da (Harvard Universiteti-red.) qurtarsan xeyri yoxdur. Axırda bu sistemə qulluq etməli olacaqsan. Yəni, sistem elədir ki, gənclərin enerjisindən istifadə olunmur. Çünki gənclik etiraz, inkişaf, dəyişiklik deməkldir. Bu da bizim hökumətə sərf etmir. Yəni, 26 il hakimiyyətdə qalmış eyni rejimə dəyişiklik təbii ki, sərf etməz. Ona görə gənclər çıxdaş olunub, ofsayd vəziyyətinə salınıb. Biz əsasən qocalar tərfindən idarə olunuruq. Məmurların orta yaşı, nazirlərin orta yaşı 50-60-dan aşağı düşmür. Bu baxımdan gənclər çıxdaş olunub. Amma təsir edə bilərmi? Təbii ki, gənclər enerjidir. Mən düşünürəm ki, hansısa siyasətçi onları istiqamətləndirməlidir ki, onlar öz enerjilərinin nə olduğunu başa düşsünlər, təşkilatlansınlar. Təbii ki, bir təşkilatda yox, müxtəlif təşkilatlarda, peşə birliklərində, tələbə təşkilatlarında, gənclər təşkilatı adlı birliklərdə birləşərək öz hüquqlarını müdafiə edə bilsinlər. Hökumətin istəməsi ilə bağlı hissəyə gələndə, əlbəttə ki, hökumət istəmir. Hökumət gənclərin, belə deyək, Prezident Administasiyasında Əli Həsənovun (Azərbaycan prezidentinin köməkçisi-red.) bir fikri var, yəqin ki, unudulub, təxminən on il qabaq ona sual verilmişdi ki, əhali ölkəni tərk edir. O da demişdi ki, bizə bir milyon nəfər bəsdir. Yəni, onlara bəs olan təbii ki, gənclər deyil. Onlara bəs olan qoca nəsil, müti insanlar, heç nəyə etiraz etməyən insanlardır. Sadəcə neftin, belə deyək, korrupsiyanın artıq qalan bir hissəsi ilə qidalanmağa etiraz etməyən insanlar onlara bəsdir. Ona görə də gənclərin ölkədən çıxıb getməsinə də, belə demək mümkündürsə, şərait yaradılıb. Daha çox axına şərait yaradılıb. Yəni, onlar qətiyyən bizimkilərin prosesə qoşulmasını istəmir.\nAmerikanın Səsi: Bəs, insanlar necə, öz hüquqlarının müdafiəsi uğrunda nə dərəcədə ardıcıl faəliyyət göstərir?\nSadəcə kütlə çıxır, etiraz edir. Dərhal aksiyanı dağıdırlar, tuturlar. Yəni ardıcıl bir mübarizə yoxdur.\nZaur Qurbanlı: Bütöv cəmiyyət üçün baxsaq, qətiyyən ardıcıl fəaliyyət görsənmir. Belə, reaktiv situasiyalar var. Hansısa bir hadisə baş verir, cəmiyyət ona reaksiya verir. Məsələn, Quba hadisələri kimi (2012-ci il martın 1-də Qubada kütləvi etiraz-red.), İsmayıllı hadisələri (2013-cü il yanvarın 23-də İsmayıllıda kütləvi etiraz-red.) kimi, ortada söyüş olur, yaxud da kütlə özünü təhqir olunmuş hiss edir. Belə düşünülür ki, insanlar öz hüquqlarının müdafiəsi üçün çıxırlar. Təbii ki, bir maddi qazancları yoxdur, buna görə tutulurlar. Vaxtı ilə Binə hadisələri (2013-cü ilin yanvarında Binə bazarında etirazlar-red.) olmuşdu. Amma bu, ardıcıl deyil, sistemləşdirilmiş deyil. Sadəcə kütlə çıxır, etiraz edir. Dərhal aksiyanı dağıdırlar, tuturlar. Yəni ardıcıl bir mübarizə yoxdur. Məsələn, bizdə mütəmadi hesabatlar çıxır ki, insanlar polis idarələrində, yaxud başqa istintaq idarələrində işgəncələrə məruz qalır. Yaxud mütəmadi hesabatlar var ki, polisin yenə zorakılığına qarşı, korrupsiya ilə bağlı. Korrupsiya çox yüksək səviyyədədir. İnsanlar çox yaxşı bilirlər ki, bu onların hüquqlarının pozuntususdur. Məsələn, səhiyyədə, təhsildə vəziyyətin bərbad olması. Bilirlər, bu hüquqların pozuntusudur. Ona qarşı o vaxt mübarizə aparırlar ki, onların özləri və yaxud övladları kəskin bir duruma düşsünlər. Məsələn, kiminsə uşağı məktəbdə özünü öldürsün, onda valideyn etiraz edir. Yaxud səhiyyədə kiminsə yaxını, ya da özü əlil olsun, yaxud bir yaxını öldürülsün, ondan sonra etiraz başlayır. Bu ardıcıl mübarizə deyil. Amma belə reaktiv mübarizə var.\nAmerikanın Səsi: Vəziyyətdən çıxışı nədə görürsünüz? İlkin olaraq hansı addımlar atılmalıdır ki, irəliyə doğru inkişaf olsun?\nTəşkilatlanmadan bu şərait altında etirazın ciddi dəyişikliklə nəticələcəyinə inamım yoxdur.\nZaur Qurbanlı: Hesab edirəm ki, vəziyyətdən çıxış yolu demokratiyadır. Dərdimizin dərmanı demokratiyadır. Əgər seçki olsa, mən inanıram ki, çox halda layiqli adamlar seçilə biləcək. Müətmadi seçki qorxusu altında fəaliyyət göstərən hakimiyyət nümayəndələri öz vəzifə borclarını yerinə yetirməyə məcbur olacaq. Bu, demokratiyanın klassik nəzəriyyəsidir. Amma bu qədər köklü dəyişiklik mümkün deyilsə, bu sistem, rejim altında nə etmək olar? Düşünürəm ki, maarifləndirməni davam etdirmək lazımdır. Eləcə də bizim hökumətin, öz ticari maraqlarına görə çəkindiyi qərb institutları ilə işləmək lazımdır. Yəni bizimkilərin ticarəti istər-istəməz qərblədir. Avropa Birliyi dövlətləri ilə ticarət dövriyyəsi 50 faizdən çoxdur. Onlarla, onların vətəndaş cəmiyyətləri ilə işləmək lazımdır. Onlarda demokratiya olmasından, belə deyək, biz sui-istifadə etməliyik. Onların qeyri hökumət təşkilatları, vətəndaş cəmiyyətlərini öz hökumətlərini Azərbaycanla insan hüquqlarını pozan iş birliyindən çəkindirməyə çalışmalıyıq. Başqa bir üsul görmürəm. Çünki ölkə daxilində xalqın etirazınlın hazırda, bu şərait altında, təşkilatlanmadan, bayaq dediyim kimi, başı pozuq səviyyədə etirazın ciddi dəyişikliklə nəticələcəyinə inamım yoxdur.\nSamir Kazımlı: İyun insan haqlarının müdafiəsi ...\nAvropa Birliyi Azərbaycanda insan hüquqlarının ...\nƏli İnsanov beynəlxalq qurumlara müraciət etdi ...\n"Azərbaycan hökuməti insan hüquqları və qanunun ...\nFransanın insan hüquqları üzrə səfiri sabah ...\nHakimiyyət Avropa Məhkəməsi ilə münaqişə edir ...\nİyul 2019 (362)


İlham Əliyev: "Ölkəmizin maraqlarını daha böyük dərəcədə qoruyuruq" » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nİlham Əliyev: "Ölkəmizin maraqlarını daha böyük dərəcədə qoruyuruq"\nDate: 13 Fevral 2019, 10:08, Oxunma sayı: 108\nBiz iqtisadi müstəqilliyi əldə edəndən sonra siyasi addımlarımızı daha inamla atırıq, ölkəmizin maraqlarını daha böyük dərəcədə qoruyuruq.\nDövlətimizin başçısı qeyd edib: "Doğrudan da 2019-cu ildən bizim islahatlarımızın yeni mərhələsi başlayır. Bu da təbiidir. Çünki ötən il keçirilmiş prezident seçkilərində Azərbaycan xalqı mənə bir daha böyük etimad göstərib və mən bu seçkilərə islahatlar gündəliyi ilə getmişəm. Təbii ki, keçən ilin ikinci yarısından başlayaraq islahatların dəqiqləşdirilməsi, müəyyən edilməsi və ardıcıllığı haqqında çox geniş işlər aparılırdı və bu ilin əvvəlindən yeni islahatlara start verildi.\nOnu da deməliyəm ki, Azərbaycanda islahatlar müntəzəm olaraq keçirilir. İslahatların əsasını ulu öndər Heydər Əliyev 1993-cü ildə qoymuşdur. Məhz o ildən başlayaraq Azərbaycan sabitlik və inkişaf dövrünə qədəm qoymuşdur. Əgər biz o illəri xatırlasaq görərik ki, ən böyük siyasi islahatlar məhz Heydər Əliyevin adı ilə bağlıdır. O, hakimiyyətə gələnə qədər Azərbaycanda senzura mövcud idi. Siz də o vaxt gənc jurnalist kimi bu senzura şəraitində fəaliyyət göstərirdiniz. Senzuranın ləğv edilməsi Heydər Əliyev tərəfindən aparılan çox ciddi islahat idi".\nİlham Əliyev əlavə edib ki, Azərbaycana sərmayə qoyuluşunun, xarici sərmayə qoyuluşunun cəlb edilməsi işində çox böyük islahatlar aparıldı: "Əsrin müqaviləsi”, – o vaxt postsovet məkanında bunun tayı-bərabəri yox idi. Məhz Heydər Əliyevin təşəbbüsü ilə bu islahatlar aparıldı. Torpaq islahatı, hansı ki, biz bu gün də onun qoyduğu yolla gedirik və Azərbaycanda fermerlər torpaq vergisi istisna olmaqla, heç bir başqa vergi vermirlər. Bilmirəm dünyanın hansı ölkəsində buna oxşar mənzərə var? İqtisadi islahatlar aparılmışdır.\n2003-cü ildən islahatların yeni mərhələsi başlandı və hesab edirəm ki, o vaxt ən böyük islahat regionların sosial-iqtisadi inkişafı Dövlət Proqramının qəbul edilməsi idi. Çünki bu proqram bizə imkan verdi ki, ölkəmizin müxtəlif istiqamətlər üzrə inkişaf strategiyasını müəyyənləşdirək və qısa müddət ərzində çox güclü infrastruktur bazasının yaradılması işində nəticələr əldə edək. Əgər həmin illəri xatırlayırsınızsa, o vaxt biz infrastruktur baxımından çox geridə idik. Elektrik enerjisi ilə bağlı böyük problemlər, fasilələr var idi, elektrik enerjisi saatlarla verilirdi. Bu gün Azərbaycan nəinki özünü təmin edir, eyni zamanda, böyük həcmdə elektrik enerjisini ixrac edir. Bölgələrdə qaz təchizatı yox idi. Bakı şəhərində qaz təchizatı təqribən, 50 faiz səviyyəsində idi. Bu gün ən ucqar rayonlara, hansılar ki, heç sovet vaxtında qazlaşdırılmamışdı, təbii qaz verilir və qazlaşdırmanın səviyyəsi 95 faizə çatıb. İçməli su layihələrinin icrası böyük əhəmiyyət daşıyır, böyük sosial məsələdir. 2003-cü ildə dayanıqlı və keyfiyyətli içməli su ilə təminat cəmi 20 faiz idi. Bu gün bu, 70 faizə çatıb. Düzdür, 70 faiz də bizi qane edə bilməz. Bakı şəhərində bu, 80 faizdən çoxdur. Ancaq bu, böyük bir islahat idi. Digər infrastruktur layihələrinə gəlincə, misal üçün, biz artıq bir neçə ildir ki, 5 milyon insana pulsuz tibbi müayinə xidməti göstəririk. Bu, nəyə görə mümkün olub? Ona görə ki, son illərdə ölkəmizin hər bir yerində müasir xəstəxanalar, diaqnostika mərkəzləri yaradılıb. Yəni, bu imkan yaradılıb ki, biz indi ondan istifadə edək".\nPrezident bildirib ki, iqtisadi sahədə aparılmış islahatlar, ölkə iqtisadiyyatının şaxələndirilməsi ilə bağlı islahatlar bu yeni reallıqları ortaya qoydu:\n"Biz birinci dəfə Dünya Bankının "Doing Business” hesabatına 2006-cı ildə düşmüşük. O vaxt biz təqribən, 90-cı, 95-ci və ya 96-cı yerdə idik. Bu gün biz 25-ci yerdəyik. Bu, ciddi islahatdır. Bu, biznes mühitinin yaxşılaşdırılması, sərmayə qoyuluşu üçün yeni imkanların yaradılması istiqamətində inqilabi islahatdır. Baxın, biz bir çox inkişaf etmiş ölkələrdən öndəyik. Bu, çox ciddi məsələdir. Ona görə islahatların bugünkü mərhələsi əvvəlki dövrlərdə aparılmış islahatların məntiqi nəticəsidir. Bu gün isə qarşımızda yeni vəzifələr durur, yeni çağırışlar dayanır. Dünya dəyişir, dünyada gedən proseslər narahatlıq doğurur. Beynəlxalq hüquq prinsipləri artıq belə görünür ki, o qədər də böyük rol oynamır. Ona görə, hər bir ölkə çalışmalıdır ki, maksimum öz daxili resurslarına arxalansın. Əslində, biz bu siyasəti uzun illərdir ki, aparırdıq. Əsas hədəf ondan ibarət idi ki, biz iqtisadi cəhətdən heç kimdən asılı olmayaq. Biz iqtisadi müstəqilliyi əldə edəndən sonra əlbəttə ki, öz siyasi addımlarımızı daha inamla atırıq və ölkəmizin maraqlarını daha böyük dərəcədə qoruyuruq”.\nAvropa Parlamentinə kritik seçkilər start götürüb\n26 yaşında Bakıya gələn, 45 yaşında magistr təhsili alan xanım – Gör-götür (1252) 17 May 2019, 11:00\nKanadada immiqrantlara yardım göstərən şirkət açan azərbaycanlı - Uğur hekayəsi (898) 23 May 2019, 15:56\n25 il gözləməyə dəyərdi... - Fotolar (848) 18 May 2019, 09:15\nAzərbaycanın zorxana ulduzu - Portret (725) 18 May 2019, 10:00\nHəsrətin möhkəmləndirdiyi ailə - Ailə (702) 17 May 2019, 12:30\n“Teatrı çox müasirləşdirməyin tərəfdarı deyiləm” - Debüt (698) 18 May 2019, 13:00\n“Özümü həmişə hamıdan inadkar saymışam” - Uğur hekayəsi (570) 17 May 2019, 09:30\n“1 saat 20 dəqiqəlik mühazirədə söhbətin nədən getdiyini anlamadım” – Tələbəlik illəri (566) 18 May 2019, 14:00\nBir yerdə səyahət etməyi sevən cütlük - Səyyah (496) 17 May 2019, 15:00\n“Kənd uşaqları üçün texnologiya ikinci planda gəlir” - Örnək (430) 18 May 2019, 12:00


"Qəbələ"nin futbolçusu Teo Uiks: "Sonadək öz oyunumuzu sərgiləyə bildik" - Report.az\n"Qəbələ"nin futbolçusu Teo Uiks: "Sonadək öz oyunumuzu sərgiləyə bildik"\n5 Avqust, 2016 02:49\nBakı. 5 avqust. REPORT.AZ/ "Demişdim ki çətin oyun olacaq. Belə də oldu. Sonda turu keçən tərəf biz olduq".\n"Report"un məlumatına görə, bunu "Qəbələ"nin futbolçusu Teo Uiks Avropa Liqasının III təsnifat mərhələsində Fransa "Lill"i üzərində 1:0 hesablı qələbə qazandıqları cavab görüşündən sonra deyib.\nLiberiyalı yarımmüdafiəçi bildirib ki, Fransa Liqasını 5-ci pillədə başa vurmuş komandanı üstələmələrindən çox məmnundur: "Fransa Liqasını 5-ci yerdə tamamlayan bir komanda ilə qarşılaşdıq. Çətin rəqib idi. İlk oyunun 2-ci hissəsində yaxşı təsir bağışlamamışdıq. Amma bu gün sonadək öz oyunumuzu sərgiləyə bildik. Çünki evimizdə oynayırdıq. Çox şadam ki, turu keçən biz olduq. İndi isə qrup mərhələsinə qatılma şansımız var".\nUiks növbəti matçlara daha yüksək motivasiya ilə çıxacaqlarını və öz oyunlarını sərgiləməkdə davam edəcəklərini vurğulayıb. Onun fikrincə, "Qəbələ"nin qrup mərhələsinə vəsiqə qazanmaq üçün böyük şansımız var.\n26 yaşlı oyunçu deyib ki, Ukrayna "Şaxtyor"unun onunla maraqlanmasından xəbərdardır. Amma o, hələlik məqsədinin "Qəbələ"yə öz oyunu ilə kömək etməkdən ibarət olduğunu vurğulayıb: "Çünki hazırda bu klubun futbolçusuyam. Gələcəkdə hansısa təklif olsa, komandadan ayrıla bilərəm. Çünki öz karyeramı da düşünməliyəm".\nQeyd edək ki, Teo Uiks "Qəbələ"yə yay transfer dövründə keçib. O, Avropa Liqasının təsnifat mərhələlərində 6 oyuna 5 qol vurub.